**Приложение № 1**

**към Заповед № МДР-ПП-………..2025 г.**

**У С Л О В И Я З А К А Н Д И Д А Т С Т В А Н Е**

**с проектни предложения за предоставяне на безвъзмездна финансова помощ**

**по Програма за морско дело, рибарство и аквакултури 2021-2027, финансирана от Европейския фонд за морско дело, рибарство и аквакултури**

**Вид дейност 1.6.2. „Защита на екологичното състояние на морската среда”**

**Процедура чрез подбор на проекти BG14MFPR001-1.008 „Защита на екологичното състояние на морската среда“**

**Съдържание**

[**Приложение № 1** 1](#_Toc193964575)

[**към Заповед № МДР-ПП-………..2025 г.** 1](#_Toc193964576)

[1. Наименование на програмата 4](#_Toc193964577)

[2. Наименование на приоритетната ос: 4](#_Toc193964578)

[3. Наименование на процедурата 4](#_Toc193964579)

[4. Измерения по кодове 4](#_Toc193964580)

[5. Териториален обхват 4](#_Toc193964581)

[6. Цели на предоставяната безвъзмездна финансова помощ по процедурата и очаквани резултати 4](#_Toc193964582)

[**7. Индикатори** 5](#_Toc193964583)

[8. Общ размер на безвъзмездната финансова помощ по процедурата 5](#_Toc193964584)

[9. Минимален (ако е приложимо) и максимален размер на безвъзмездната финансова помощ за конкретен проект 6](#_Toc193964585)

[10. Процент на съфинансиране 6](#_Toc193964586)

[11. Допустими кандидати 6](#_Toc193964587)

[11.1 Критерии за допустимост на кандидатите и партньорите 6](#_Toc193964588)

[11.2 Критерии за недопустимост на кандидатите 8](#_Toc193964589)

[12. Допустими партньори (ако е приложимо) 11](#_Toc193964590)

[**13. Дейности, допустими за финансиране** 11](#_Toc193964591)

[13.1. Допустими дейности 11](#_Toc193964592)

[13.2. Недопустими дейности 12](#_Toc193964593)

[14. Категории разходи, допустими за финансиране 12](#_Toc193964594)

[14.1. Допустими разходи: 12](#_Toc193964595)

[14.2. Недопустими разходи 18](#_Toc193964596)

[15. Допустими целеви групи (ако е приложимо) 19](#_Toc193964597)

[16. Приложим режим на минимални/държавни помощи (ако е приложимо) 19](#_Toc193964598)

[17. Хоризонтални политики 21](#_Toc193964599)

[18. Минимален и максимален срок за изпълнение на проекта (ако е приложимо) 22](#_Toc193964600)

[19. Ред за оценяване на концепциите за проектни предложения 22](#_Toc193964601)

[20. Критерии и методика за оценка на концепциите за проектни предложения: 22](#_Toc193964602)

[21. Ред за оценяване на проектните предложения 22](#_Toc193964603)

[21.1. Оценка на административното съответствие и допустимостта 23](#_Toc193964604)

[21.2. Техническа и финансова оценка 24](#_Toc193964605)

[22. Критерии и методика за оценка на проектните предложения 25](#_Toc193964606)

[23. Начин на подаване на проектните предложения/концепциите за проектни предложения 29](#_Toc193964607)

[24. Списък на документите, които се подават на етап кандидатстване 31](#_Toc193964608)

[25. Краен срок за подаване на проектните предложения 35](#_Toc193964609)

[26. Адрес за подаване на проектните предложения/концепциите за проектни предложения 36](#_Toc193964610)

[27. Допълнителна информация 36](#_Toc193964611)

[27.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ 36](#_Toc193964612)

[28. Приложения към Условията за кандидатстване: 40](#_Toc193964613)

## 1. Наименование на програмата

Програма за морско дело, рибарство и аквакултури 2021-2027 г.

## 2. Наименование на приоритетната ос

Приоритет 1 „Насърчаване на устойчивото рибарство и на възстановяването и опазването на водните биологични ресурси”.

Специфична цел: 1.6. „Допринасяне за защитата и възстановяването на водното биологично разнообразие и на водните екосистеми“.

## 3. Наименование на процедурата

Процедура BG14MFPR001-1.008 „Защита на екологичното състояние на морската среда“, вид дейност 1.6.2. „Защита на екологичното състояние на морската среда”.

## 4. Измерения по кодове

Измерения по кодове съгласно Приложение I на Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (Регламент (ЕС) №2021/1060):

**Код по измерение Област на интервенция:** 079 Опазване на природата и биологичното разнообразие, природното наследство и ресурси, зелена и синя инфраструктура;

**Код по измерение Форма на подкрепа:** 01 Безвъзмездни средства;

**Код по измерение Териториален механизъм за изпълнение и териториална насоченост:** 33 Без териториална насоченост;

**Код по измерение Стопанска дейност:** 02 Рибарство.

## 5. Териториален обхват

Проектите по процедурата следва да бъдат изпълнени на територията на Република България.

## 6. Цели на предоставяната безвъзмездна финансова помощ по процедурата и очаквани резултати

Изпълнението на включените в процедурата дейности ще допринесат за по-доброто управление или съхранение на морските биологични ресурси, ще подкрепи възстановяването и подобряването на състоянието на морската и крайбрежна околна среда.

**7. Индикатори**

Управляващият (УО) на Програма за морско дело рибарство и аквакултури 2021-2027 (ПМДРА) ще следи за определянето, изпълнението и отчитането на следните индикатори за резултат:

**CR 10 – Дейности, допринасящи за добро екологично състояние, включително възстановяването на природата, опазването, защитата на екосистемите, биологичното разнообразие, здравето на животните и хуманното отношение към тях (брой дейности).**

Индикаторът е задължителен за всички проектни предложения. Във Формуляра за кандидатстване като базова стойност се попълва 0, като целева стойност се посочват съответния брой дейности, заложени в проектните предложения.

В един проект може да има повече от една дейност. Всяка една дейност, която води до постигане на индикатора трябва да бъде включена като целева стойност. В тази връзка крайната стойност на индикатора е обвързана с броя на дейностите, които ще се извършват.

Индикаторът се доказва с изпълнение на съответната дейност, заложена в проектното предложение на етап окончателното искане за плащане.

Във Формуляра за кандидатстване индикаторите се попълват като крайна стойност с натрупване след приключване на дейностите, т.е. те следва да обхващат целия период на изпълнение на проектното предложение.

Изпълнението на заложените във формуляра за кандидатстване индикатори се проследява на етап окончателно плащане в ИСУН. Индикаторите не се отчитат от бенефициента след приемането на финалните технически и финансови отчети от ДФЗ-РА.

**ВАЖНО:** Детайлните правила за характера, изчислението и отчитането на Индикаторите за резултат по всеки вид дейност на ПМДРА са дефинирани в точки 3.3.1 и 3.3.2 на документ „Рамка за мониторинг и оценка“, изготвени от FAMENET (Мрежа за мониторинг, оценка и местна подкрепа в областта на рибарството и аквакултурите) помощно звено към Европейската комисия, които кандидатите могат да прочетат тук: <https://oceans-and-fisheries.ec.europa.eu/system/files/2023-10/Working-paper-EMFAF-MEF-2021-2027_en.pdf>

В случай на неизпълнение на индикаторите за резултат, заложени в проектното предложение, на кандидата ще бъдат наложени финансови корекции съгласно приложимото законодателство.

## 8. Общ размер на безвъзмездната финансова помощ по процедурата

Общият размер на безвъзмездната финансова помощ за проекти по процедура № BG14MFPR001-1.008 „Защита на екологичното състояние на морската среда“, вид дейност 1.6.2. „Защита на екологичното състояние на морската среда“ е, както следва:

|  |  |  |
| --- | --- | --- |
| **Общ размер на безвъзмездната финансова помощ** | **Средства от Европейския фонд за морско дело, рибарство и аквакултури** | **Национално съфинансиране** |
| 2 235 200 лв. | 1 564 640 лв. | 670 560 лв. |

## 9. Минимален (ако е приложимо) и максимален размер на безвъзмездната финансова помощ за конкретен проект

Минималният размер на допустимата безвъзмездна финансова помощ (БФП) за един проект е **20 000,00 лв.**

Максималният размер на допустимата БФП за един проект е **800 000,00 лв.**

## 10. Процент на съфинансиране

Финансовата помощ по реда на настоящата процедура е безвъзмездна и се предоставя в рамките на определения бюджет за дейността в ПМДРА, от които:

- процент на съфинансиране от ЕФМДРА – 70%

- процент на съфинансиране от националния бюджет – 30%

**Максимален интензитет на БФП** – 100% от общите допустими разходи за проекта, съгласно чл. 41, т.3,) от Регламент (ЕС) 2021/1139.

## 11. Допустими кандидати

Допустими кандидати по настоящата процедура са:

а) научни организации признати в Република България;

б) административни органи с компетенции в областта на защитата на морската среда и в сигурността и безопасността на храните;

в) юридически лица, регистрирани по Закона за юридическите лица с нестопанска цел ЗЮЛНЦ с компетенции в областта на защитата на морската среда в единствено в партньорство с един от следните субекти:

* научни организации признати в Република България
* административни органи с компетенции в областта на защитата на морската среда и в сигурността и безопасността на храните;
* регионални организации за управление на рибарството в Черно море.

Кандидатите по подточки а) и б) могат даподадат проектно предложение в партньорство със субектите, посочени в т. 12 от настоящите УК,

**ВАЖНО:** Клонове на юридически лица, регистрирани в Република България, не могат да участват в процедурата чрез подбор на проекти поради липсата на самостоятелна правосубектност.

### 11.1 Критерии за допустимост на кандидатите и партньорите

Научната организация трябва да е вписана в Регистъра за научната дейност в Република България към Министерството на образованието и науката (в съответствие с чл. 81 от Закона за насърчаване на научните изследвания и иновации).

Съгласно § 1, т. 1 от допълнителните разпоредби на Закона за насърчаване на научните изследвания и иновации, „научна организация“ е:

- организация по чл. 47, ал. 1 от Закона за висшето образование;

- друго юридическо лице, за което осъществява научноизследователска дейност, за която е отчело повече от половината си разходи през всяка една от последните три години; има научни публикации в индексирани и реферирани научни издания; назначени са на трудово правоотношение за извършване на научни изследвания най-малко 7 лица, които са придобили образователна и научна степен „доктор“.

-Институтите на Българската академия на науките, институтите на Селскостопанската академия, ведомствените научни институти, неправителствените организации, осъществяващи научноизследователска и развойна дейност.

Съгласно т. 1.3, буква „ее“ от СЪОБЩЕНИЕ НА КОМИСИЯТА - Рамка за държавна помощ за научни изследвания, развитие и иновации (2022/C 414/01) - Рамка НИРДИ „организация за научни изследвания и разпространение на знания“ или „научноизследователска организация“ означава субект (като например университети или научноизследователски институти, агенции за технологичен трансфер, иновационни посредници, ориентирани към изследователска дейност, физически или виртуални организации за сътрудничество), **независимо от неговия правен статут** (дали е учреден съгласно публичното или частното право) или начин на финансиране, чиято основна цел е да извършва независими фундаментални научни изследвания, индустриални научни изследвания или експериментално развитие и/или да разпространява в широк мащаб резултатите от тези дейности посредством преподаване, публикации или трансфер на знания. **Когато тези субекти упражняват и стопански дейности, финансирането, разходите и приходите от тези стопански дейности трябва да се отчитат отделно.** Предприятия, които могат да окажат решаващо влияние върху такъв субект, например в качеството на акционери или членове, не могат да се ползват от преференциален достъп до постигнатите от него резултати.

**ВАЖНО:** Съгласно т. 19, раздел 2.1.1. от Рамката за НИРДИ когато един субект упражнява едновременно дейности със стопанска и с нестопанска цел, публичното финансиране на дейностите с нестопанска цел не попада в приложното поле на член 107, параграф 1 от ДФЕС, ако съотношението на двата вида дейности и на техните разходи, финансиране и приходи могат да бъдат ясно разделени, така че ефективно да се избегне **кръстосаното субсидиране**. Доказателство за надлежното разпределение на разходите, финансирането и приходите могат да бъдат годишните финансови отчети на съответния субект. На етап кандидатстване за проследяване на горните условия и по-конкретно на условието за ясно разделяне и проследяване на нестопанските и стопанските дейности **кандидатът и партньорите представят** документ към Формуляра за кандидатстване, който да доказва воденето на аналитична счетоводна отчетност, с която се гарантира отделяне на дейностите и разграничаване на приходите и разходите за стопанската и нестопанската дейност на кандидата и партньорите. Проверката се извършва в документа по т. 9 от т. 24 от настоящите условия, който е прикачен в секция „Прикачени документи“ на Формуляра за кандидатстване или е предоставен линк към източника, в който документът е наличен. От представения документ следва да доказва воденето на отделна счетоводна аналитичност, както за финансирането по проекта, така и за стопанските и нестопанските дейности. Кандидатите/партньорите трябва да притежава необходимия финансов капацитет за извършване на дейностите.

Кандидатите/партньорите следва да разполагат с капацитет и данни, създадени от тях научноизследователски резултати и други обекти на интелектуална собственост, с които да докажат изпълнението на дейностите по проекта.

Кандидатите/партньорите следва да нямат изискуеми публични задължения към държавата.

Кандидатите/партньорите следва да не са вписани в централната база данни за отстраняванията съгласно Регламент (ЕO, Евратом) № 1302/2008 г. на Комисията от 17 декември 2008 г. относно централната база данни за отстраняванията (Регламент (ЕO, Евратом) № 1302/2008).

Кандидатите/партньорите следва да не е налице основание за отстраняване на кандидата от участие, посочено в чл. 54, ал. 1 и 2 от Закона за обществените поръчки.

**ВАЖНО:** Във връзка с разпоредбите на чл. 4, параграф 3 от Регламент (ЕО, ЕВРАТОМ) № 2988/95 на Съвета от 18 декември 1995 година относно защитата на финансовите интереси на Европейските общности не се дава предимство, а даденото предимство се отнема, когато бъде установено, че кандидат за подпомагане или негови членове са създали изкуствено условията, необходими за получаване на това предимство, в противоречие с целите на европейското право и българското законодателство.

### 11.2 Критерии за недопустимост на кандидатите

Кандидатите/партньорите **не могат** да участват в процедурата за подбор на проекти и да получат безвъзмездна финансова помощ, ако не отговарят на критериите за допустимост по т. 11.1, както и в случай че:

1. Компетентният орган е установил, че съответният кандидат:

а) е извършил тежко нарушение съгласно чл. 42 от Регламент (ЕО) № 1005/2008 на Съвета от 29 септември 2008 година за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999 (Регламент (ЕО) № 1005/2008), чл. 90 от Регламент (ЕО) № 1224/2009 или друг законодателен акт, приет от Европейския парламент и Съвета в рамките на ОПОР;

б) е участвал в дейността, управлението или собствеността на риболовен кораб, включен в посочения в чл. 40, параграф 3 от Регламент (ЕО) № 1005/2008 списък на Съюза на корабите, извършващи незаконен, недеклариран и нерегулиран риболов, или на кораб, плаващ под знамето на държави, определени като несътрудничещи трети държави съгласно чл. 33 от същия регламент; или

в) е извършил някое от престъпленията против околната среда, посочени в чл. 3 и 4 от Директива 2008/99/ЕО на Европейския парламент и на Съвета, когато се подава заявлението за подкрепа по чл. 27 от Регламент (ЕС) 2021/1139.

Ако която и да е от ситуациите, посочени в т. 1 букви „а“-„в“, настъпи в периода между подаването на заявлението за подкрепа и пет години след окончателното плащане, помощта, изплатена от ПМДРА, свързана с това заявление, се възстановява от оператора в съответствие с чл. 44 от Регламент (ЕС) 2021/1139 и чл. 103 от Регламент (ЕС) 2021/1060.

**ВАЖНО:** В случай че е установено, че кандидатът е извършил някое от горепосочените нарушения, същият не може да подава проектно предложение в установените срокове в Делегиран регламент (ЕС) 2022/2181 на Комисията от 29 юни 2022 година за допълнение на Регламент (ЕС) 2021/1139 на Европейския парламент и на Съвета относно Европейския фонд за морско дело, рибарство и аквакултури по отношение на началните дати и сроковете на недопустимост на заявленията за подпомагане.

г) е извършил измама по смисъла на чл. 3 от Директива (ЕС) 2017/1371 в контекста на ЕФМДР или ЕФМДРА.

**ВАЖНО:** В случай че е установено, че кандидатът е извършил измама, същият не може да подава заявления за подпомагане от датата на окончателното решение за определяне на извършването на измама по смисъла на чл. 3 от Директива (ЕС) 2017/1371, до края на периода на допустимост на разходите за получаване на принос от ЕФМДРА, посочен в чл. 63, параграф 2 от Регламент (ЕС) 2021/1060.

2. Имат изискуеми и ликвидни задължения по ОПРСР 2007-2013, ПМДР 2014-2020 и ПМДРА 2021-2027, освен ако е допуснато разсрочване, отсрочване или обезпечение на задълженията;

3. Имат публични задължения по смисъла на чл. 162, ал. 2, т. 8 от Данъчно-осигурителния процесуален кодекс (ДОПК) за недължимо платени и надплатени суми, както и за неправомерно получени или неправомерно усвоени средства по проекти, финансирани от средства на Европейския съюз, включително свързаното с тях национално съфинансиране, които възникват въз основа на административен акт, включително финансови корекции, надплатен аванс, надхвърлени процентни ограничения, превишени позиции по бюджета на проекта, кръстосано финансиране, както и глобите и другите парични санкции, предвидени в националното законодателство и в правото на Европейския съюз.

4. Съгласно чл. 25, ал. 2 от ЗУСЕФСУ не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно Закона за обществените поръчки или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕФСУ и чл. 7 от Постановление № 23 на Министерския съвет от 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление 2021 – 2027 г. (обн. ДВ, бр. 101 от 2015 г.) (ПМС № 23/2023 г.) (съгласно декларация по образец – Декларация № 1).

Потенциалните кандидати не могат да участват в процедурата за подбор на проекти и да получат безвъзмездна финансова помощ, в случай че:

a) са обявени в несъстоятелност;

б) са в производство по несъстоятелност;

в) са в процедура по ликвидация;

г) са сключили извънсъдебно споразумение с кредиторите си по смисъла на чл. 740 от Търговския закон;

д) са преустановили дейността си;

е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;

ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;

з) са лишени от правото да упражняват определена професия или дейност съгласно законодателството на държавата, в която е извършено деянието;

и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;

й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

к) имат задължения за данъци и задължителни осигурителни вноски по смисъла на чл. 162, ал. 2, т. 1 от ДОПК и лихвите по тях, към държавата или към общината по седалището на УО на ПМДРА и на кандидата, или аналогични задължения, установени с акт на компетентен орган, съгласно законодателството на държавата, в която кандидатите са установени и не е допуснато разсрочване, отсрочване и обезпечение на задълженията или задължението не е по акт, който не е влязъл в сила или размерът на неплатените дължими данъци или социално осигурителни вноски е повече от 1 на сто от сумата на годишния общ оборот за последната приключена финансова година, но не повече от 50 000 лв.;

л) не са изпълнили разпореждане на Европейската комисия за възстановяване на предоставената им неправомерна и несъвместима държавна помощ;

м) лицата, които представляват кандидата са правили опит да:

ма) повлияят на вземането на решение от страна на УО на ПМДРА, свързано с отстраняването, подбора или възлагането, включително чрез предоставяне на невярна или заблуждаваща информация, или да

мб) получат информация, която може да им даде неоснователно предимство в процедурата за предоставяне на безвъзмездна финансова помощ;

н) лицата, които представляват кандидата са осъждани с влязла в сила присъда и не са реабилитирани за престъпление по чл. 108а, чл. 159а-159г, чл. 172, чл. 192а, чл. 194-217, чл. 219-252, чл. 253-260, чл. 301-307, чл. 321, 321а и чл. 352-353е от Наказателния кодекс или престъпление, аналогично на тези, в друга държава членка или трета страна;

о) по отношение на лицата, които представляват кандидата е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;

п) е налице неравнопоставеност в случаите по чл. 44, ал. 5 от ЗОП;

р) е установено, че:

- са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;

- не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор.

5. Потенциален кандидат не може да участва в процедурата чрез подбор на проекти и да получи безвъзмездна финансова помощ, в случай че:

а) е лице или се представлява от лице, което е на трудово или служебно правоотношение в Управляващия орган, Междинното звено и Счетоводния орган;

б) са лице, което е било на трудово или служебно правоотношение в Управляващия орган, Междинното звено и Счетоводния орган до една година от прекратяване на правоотношението.

**ВАЖНО:** Ограниченията по т. 5, букви „а“ и „б“ се прилагат и за кандидатите, които са свързани с дружества по смисъла на § 1, т. 13 и т. 14 от допълнителните разпоредби на Закона за публично предлагане на ценни книжа, за които са налице обстоятелствата по предходната точка.

**Конфликт на интереси е налице и когато лицето, предоставящо консултантски услуги на кандидата, попада в случаите по т. 5, букви „а“ и „б“.**

Конфликт на интереси съществува, когато безпристрастното и обективно упражняване на функциите на финансов участник или друго лице, посочено в чл. 61, параграф 1 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза, за изменение на регламенти (ЕС) № 2018/1046, (ЕС) № 1296/2013, (ЕС) № 1301/2013, (ЕС) №1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС,Евратом) № 966/2012, е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес.

## 12. Допустими партньори

Кандидатите по т. 11, подточки а) и б) от УК могат да подадат проектно предложение в партньорство с един от следните субекти:

- юридически лица, регистрирани в обществена полза по Закона за юридическите лица с нестопанска цел;

- научни организации признати в Република България;

- административни органи с компетенции в областта на защитата на морската среда

- регионални организации за управление на рибарството в Черно море.

Кандидатите по т. 11, подточка в) от УК не могат да бъдат в партньорство с юридически лица, регистрирани в обществена полза по Закона за юридическите лица с нестопанска цел, с изключение на регионални организации за управление на рибарството в Черно море.

Един кандидат не може да участва с повече от едно проектно предложение в рамките на един прием. Един и същи субект може да участва като партньор в рамките на един прием в повече от едно проектно предложение, независимо дали е подал проектно предложение като кандидат.

**13. Дейности, допустими за финансиране**

### 13.1. Допустими дейности

Проектните предложения по настоящата процедура и включените в тях дейности следва да допринасят за постигането на Специфична цел: 1.6. „Допринасяне за защитата и възстановяването на водното биологично разнообразие и на водните екосистеми“ по Приоритет 1 „Насърчаване на устойчивото рибарство и на възстановяването и опазването на водните биологични ресурси.“ на ЕФМДРА, съгласно чл. 14, параграф 1, буква е) от Регламент (ЕС) № 2021/1139.

**Безвъзмездна финансова помощ по настоящата процедура се предоставя за следните дейности :**

**1. разработване на планове** за управление на риболовните дейности на морските защитени зони (МЗЗ);

**2. популяризация на** пространствената защита на МЗЗ за опазването на биоразнообразието на широко публично равнище (напр. публикации в медии);

**3. извършване на научни дейности** за местообитания и видове от интерес за риболова за постигане на целите за опазване на зоните по Натура 2000 и въвеждане на защитни мерки;

**4. повишаване на осведомеността** и подкрепа на заинтересованите страни в риболова за устойчива дейност в мрежата от МЗЗ, провеждане на кампании сред гражданите;

**5. разработване** на препоръки за постигане на целите за добър екологичен статус, в съответствие с рамкова директива за водите (РДВ) (напр. за опазване и възстановяване на мигриращи видове чрез премахване на бариерите, за изграждане на обходни пътища за мигриращите риби);

**6. разработване на методи за намаляване** на въздействието на реките върху крайбрежните и морските води (напр. чрез пречиствателни съоръжения).

**7. проучвания и изследвания в подкрепа** на директивите за местообитания и морското пространствено планиране, допринасящи за създаването и управлението на МЗЗ;

**8. проучване на популациите** на типични видове **черупкови,** подложени на риболовен натиск - Мярка 20 от Национална приоритетна рамка за действие по Натура 2000 (НПРД);

**9.**  **мониторинг на заплахи за китоподобни**, чрез ефективен контрол върху антропогенните дейности - Мярка 22 от НПРД;

**10. подобряване на природозащитното състояние** на морски типове местообитания с контрол върху дребноразмерни класове Rapana sp. чрез разработване на екологосъобразни методи за улов и оползотворяване на улова за хранителни цели или преработка извън хранителната промишленост - Мярка 17 от НПРД;

**11.** **определяне местоположението и границите на районите за производство** и за повторно полагане на живи двучерупчести мекотели.

**ВАЖНО:** Бенефициентите по настоящата процедура са длъжни да гарантират, че резултатите от изпълнението на предвидените дейности ще бъдат **публично достъпни**, не носят пряка или непряка икономическа облага за конкретни стопански субекти, нямат селективен икономически ефект (напр. използване на резултатите за облагодетелстване на конкретен стопански субект, възмездно предоставяне на резултатите), имат неикономически характер и са с обществена полза. Доказателствата за това обстоятелство трябва да са налични за периода на изпълнение на договора и за периода на мониторинг на проекта.

Дейностите по проекта следва да са обвързани с постигане на целите на процедурата и съответно на конкретни резултати.

В проектното предложение (ПП) следва да е налице логична връзка и съответствие между цели и нужди, както и между цели и дейности.

При изпълнението на ПП трябва да са спазени поетите ангажименти от страна на кандидата за постигане на целите, резултатите и да е видим и измерим ефектът от изпълнението на ПП.

### 13.2. Недопустими дейности

По настоящата процедура не са допустими за подпомагане дейности, които не са посочени в т. 13.1, не допринасят за изпълнение на целите, заложени в т. 6 от настоящите условия за кандидатстване (УК) и не съответстват на чл. 12 Регламент (ЕС) 2021/1139.

## 14. Категории разходи, допустими за финансиране

### 14.1. Допустими разходи:

**14.1.1. Допустимите разходи трябва да са в съответствие с правилата и изискванията на:**

- Регламент (ЕС) № 2021/1139 на Европейския парламент и на Съвета за Европейския фонд за морско дело рибарство аквакултури;

- Регламент (ЕС) 2021/1060 на Европейския парламент и на съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (Регламент (ЕС) 2021/1060);

- Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза, за изменение на регламенти (ЕС) № 2018/1046, (ЕС) № 1296/2013, (ЕС) № 1301/2013, (ЕС) №1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС,Евратом) № 966/2012 (Регламент (ЕС, Евратом) 2024/2509);

- Регламент (ЕС) № 1380/2013 на Европейския парламент и на Съвета от 11 декември 2013 година относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета;

- Регламент (ЕС) 2019/1241 на европейския парламент и на съвета от 20 юни 2019 година за опазване на рибните ресурси и защита на морските екосистеми чрез технически мерки, за изменение на регламенти (ЕО) № 1967/2006 и (ЕО) № 1224/2009 на Съвета и на регламенти (ЕС) № 1380/2013, (ЕС) 2016/1139, (ЕС) 2018/973, (ЕС) 2019/472 и (ЕС) 2019/1022 на Европейския парламент и на Съвета и за отмяна на регламенти (ЕО) № 894/97, (ЕО) № 850/98, (ЕО) № 2549/2000, (ЕО) № 254/2002, (ЕО) № 812/2004 и (ЕО) № 2187/2005 на Съвета- Закон за управление на средствата от Европейските фондове при споделено управление (Регламент (ЕС) 2019/1241);

- Закон за управление на средствата от Европейските фондове при споделено управление;

- Постановление № 86 на Министерския съвет от 2023 г. за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021-2027 г.

**14.1.2. Разходите се считат за допустими, ако са налице едновременно следните условия:**

1. Разходите са за дейности, съответстващи на предвидените в одобрения проект и се извършват от допустими бенефициенти;

2. Разходите попадат в документите по чл. 26, ал. 1 от ЗУСЕФСУ категории разходи;

3. Разходите не надхвърлят праговете за съответната категория в документите по чл. 26, ал. 1 от ЗУСЕФСУ и в одобрения проект;

4. Разходите са за реално доставени продукти, извършени услуги, строителни и монтажни работи и положен труд;

5. Разходите са извършени законосъобразно съгласно приложимото право на Европейския съюз и българското законодателство;

6. Разходите са отразени в счетоводната документация на бенефициента чрез отделни счетоводни аналитични сметки или в отделна счетоводна система;

7. За направените разходи е налична одитна следа съгласно минималните изисквания на чл. 69, параграф 6 и Приложение XIII от Регламент (ЕС) 2021/1060 и са спазени изискванията за съхраняване на документите съгласно чл. 82 от Регламент (ЕС) 2021/1060

8. Разходите са съобразени с приложимите правила за предоставяне на държавни помощи;

9. Да са извършени в съответствие с принципа на доброто финансово управление в съответствие с чл. 33 от Регламент (ЕС, Евратом) 2024/2509;

10. Да не са финансирани със средства от ЕФСУ или чрез други инструменти на ЕС в съответствие с чл. 63, параграф 9 от Регламент (ЕС) 2021/1060, както и с други публични средства;

11. Разходи, станали допустими в резултат на изменение в програмата, са допустими от датата на влизане в сила на решението за изменение на програмата, в случаите по чл.63, параграф 7 от Регламент (ЕС) 2021/1060.

**14.1.3. Допустими за финансиране разходи по настоящата процедура:**

**Основни и преки разходи – от т. 14.1.3.1. до т. 14.1.3.3.**

**14.1.3.1.** Разходи за научни изследвания, проучвания, полеви и експедиционни дейности, пробонабиране и събиране на данни, информационно-статистически дейности и др.,

**14.1.3.2.** Разходи за закупуване или наемане на оборудване, необходимо за провеждане на научни изследвания по проекта при условие, че кандидатът представи към проектното предложение подробна обосновка и доказателства за необходимостта от това оборудване с оглед постигане целите на проекта. Разходите за наем или лизинг на оборудване или други активи също са допустими, ако не надвишават разходите за амортизация и не включват финансови такси.

**ВАЖНО:** Закупуването на активи следва да е обвързано с дълготрайното им използване по предназначение от бенефициента.

**14.1.3.3.** Разходи за популяризация, насочени към повишаване на осведомеността и разпространение на информация от научните изследвания с цел постигане на по-голяма ангажираност и разбиране на съответните инициативи. Те включват разходи за комуникационни кампании, информационни материали, събития и други дейности, допринасящи за ефективното популяризиране на целите по проекта. Разходът е допустим при кандидатстване за разходи по т. **14.1.3.1. до т. 14.1.3.2.**

**ВАЖНО:** Разходите от т. 14.1.3.1 до 14.1.3.3 са **преки разходи** и са основата при определяне на ограниченията на допълнителните, съпътстващите и опростените разходи по т. 14.1.3.4 и 14.1.3.5.

**Непреки разходи:**

**14.1.3.4**. Разходи за възнаграждения на експерти, ангажирани с извършването на научните дейности в размер **на 20 на сто** от общите допустими преки разходи по проекта. Разходите за щатните служители не следва да противоречат на чл. 7 от ПМС 86 от 01.07.2023 г.

**14.1.3.5.** Разходи за организация и управление на проекта в размер **на 6 на сто** от общите допустими преки разходи по проекта и включват, както следва:

- Разходи за възнаграждения на лица, пряко ангажирани с дейности по изпълнението и/или организацията и управлението на проекта, включително задължителните социални и здравни осигурителни вноски за сметка на осигурителя, съгласно националното законодателство.

- Командировъчни разходи (пътни, дневни и квартирни разходи и разходи за застраховки) в страната и чужбина на лицата, пряко ангажирани с дейности по изпълнението и/или управлението на проекта, в съответствие с Наредбата за командировките в страната и Наредбата за служебните командировки и специализации в чужбина или съответните нормативни актове на друга държава – членка на ЕС, в случаите, когато не е приложимо българското законодателство.

**ВАЖНО:** Разходите по точка 14.1.3.4. и 14.1.3.5. представляват **опростен вид разходи**, които се прилагат на основание на чл. 54, подточка а) и съответно чл. 55, параграф 1 от Регламент (ЕС) 2021/1060 за прилагане на общоприложимите разпоредби. Разходите се изчисляват пряко като процентно съотношение от одобрените преки допустими разходи по точки от 14.1.3.1 до 14.1.3.3. За посочените разходи не е необходима обосновка и доказателство за тяхното изпълнение. При подаване на проектно предложение и при последващо отчитане на изпълнените дейности по сключения административен договор за предоставяне на безвъзмездна финансова помощ, кандидатите/бенефициентите не следва да предоставят разходооправдателни документи за извършване на разходите.

По процедурата кандидатът може да сформира по негова преценка екип за организация, управление и/или изпълнение на проекта.

**Допълнителни и съпътстващи разходи:**

**14.1.3.6.** Разходи за видимост, прозрачност и комуникация – **до 2% от** общите основни допустими разходи по проекта;

При оценката на разходите от Формуляра за кандидатстване УО на ПМДРА спазва принципа на икономичност, ефикасност и ефективност.

**ВАЖНО:** Допустимо е и придобиването на активи чрез договор за краткосрочен финансов лизинг, в който се съдържа задължението бенефициентът да закупи актива след изтичането на договора за лизинг, но не по-късно от крайния срок на изпълнение на проекта.

**ВАЖНО:** Дълготрайните материални и нематериални активи, придобити със средства по проекта, следва да бъдат използвани единствено за целите на проекта – обект на инвестицията, да бъдат амортизируеми, да бъдат закупени при пазарни условия от лица, несвързани с купувача, и да бъдат включени в активите на предприятието, получаващо помощта, както и да се използват по предназначението им съгласно проекта, за който е предоставена помощта, за срок от пет години след извършването на окончателно плащане в полза на съответния бенефициент. Придобитите активи следва да са нови (неупотребявани) и да са заведени като ДМА за първи път от бенефициент.

**ВАЖНО:** Извършването на научни изследвания, проучвания и пр. в МЗЗ и в зони от мрежата на Натура 2000 следва да са съгласувани със съответните компетентни институции.

**Разходите следва да бъдат надлежно обосновани. Управляващият орган на ПМДРА може да поиска допълнителна информация за разходите, за които не е предоставена подробна обосновка.**

**ВАЖНО:** След приключване на периода на прием на проектни предложения по процедурата, е допустимо извършването на дейности по всички разходи по т. 14.1.3, за които се кандидатства, след изричното уведомление от страна на кандидата чрез ИСУН, през модул „Обща комуникация“ за намерение за стартиране на дейности по проекта и след извършване на проверка на място от УО на ПМДРА. При отхвърляне от страна на УО на ПМДРА на проектното предложение или неодобрение по време на оценката на проектното предложение на разходи за предварително изпълнени дейности, извършените разходи остават за сметка на кандидата.

**14.1.4. Допустими за финансиране са разходи, извършени преди момента на подаване от кандидата на формулярa за кандидатстване по настоящата процедура за:**

Допустими за финансиране са разходи, извършени от кандидата преди подаването на формуляра за кандидатстване по програмата, но не по-рано от 01.01.2021 г. и при условие, че операциите не са изцяло завършени, (съгласно чл. 57, ал. 2 от ЗУСЕФСУ).

Съгласно чл. 20 от ПМС № 86/2023 г. допустими за финансиране са разходи, извършени преди момента на подаване от бенефициента на формуляра за кандидатстване по настоящата процедура за:

14.1.4.1. закупуване на ноу-хау, патентни права и лицензи, необходими за изготвяне и/или изпълнение на проекта;

14.1.4.2. разходи за подготовка на проекта, инженерни проучвания, оценки, анализи и изготвяне на технически/работен и/или технологичен проект.

ВАЖНО: Разходите за консултантски услуги, свързани с предварителни (прединвестиционни) проучвания съгласно т. 14.1.4.2, оценки за подготовката на проекта следва да бъдат общо **до 2% от** общите основни допустими разходи.

Разходите по т. 14.1.4.1 и 14.1.4.2 следва да бъдат общо до **5%** от общата стойност на допустимите основни разходи по проекта.

**ВАЖНО:** За всички предварителни разходи по т. 14.1.4.2. кандидатът прилага към Формуляра за кандидатстване две независими, съпоставими и конкурентни оферти с цел определяне основателността на предложените разходи, както и подписан договор с избрания изпълнител с разбивка на разходите по дейности.

Офертите трябва да съдържат минимум името на оферента, ЕИК/БУЛСТАТ, описание на предложението/характеристика/функционалност, предложена цена, срок на валидност на офертата, датата на издаване на офертата, подпис/електронен подпис на оферента. Цената трябва да бъде определена в лева или евро с описан ДДС. Оферентите, трябва да са вписани в Търговския регистър и регистъра на юридическите лица с нестопанска цел към Агенцията по вписванията или в Регистър БУЛСТАТ, в случаите, в които е приложимо, а оферентите - чуждестранни лица, трябва да представят документ за регистрация съгласно националното си законодателство.

**Възложителите съгласно ЗОП, прилагат разпоредбите на ЗОП и следва да провеждат съответните процедури съобразно праговете.**

**ВАЖНО:** На кандидатите се предоставя възможност да проведат процедури за избор на изпълнител преди подаване на формуляра за кандидатстване.

УО на ПМДРА извършва последващия контрол за законосъобразност при избор на изпълнител с след сключване на АДПБФП.

**ВАЖНО:** Между кандидата или член на неговия управителен или контролен орган, не трябва да е налице свързаност по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа (ЗППЦК), с оферентите, чиито оферти са приложени към Формуляра за кандидатстване с цел определяне основателността на предложените разходи, с изпълнителите, с които има сключени договори преди подаване на Формуляра за кандидатстване по процедурата, както и с избраните изпълнители, с които са сключени договори след проведени процедури за избор на изпълнител след сключване на административния договор с УО на ПМДРА. За целта кандидатът попълва и представя с Формуляра за кандидатстване, при подписване на административен договор за предоставяне на безвъзмездна финансова помощ, при подаване на документи за осъществяване на последващ контрол и при подаване на искане за плащане, Декларация за свързаност по образец (част от Приложение № 2).

Следва да се има предвид, в случаите по т. 14.1.4.1, че когато се придобива патент или полезен модел за иновация се извършва служебна проверка в регистрите на портала за електронни услуги на Патентно ведомство на Република България - [*https://portal.bpo.bg/*](https://portal.bpo.bg/).

В случаите, когато се придобива ноу-хау, също се представят доказателства за притежавания производствен опит (ноу-хау) с техническа документация, научни публикации, независими становища от компетентни организации в областта на иновацията или независими хабилитирани лица в областта на иновацията. Документите не трябва да са с декларативен характер, а да съдържат оценка за предоставяното ноу-хау.

За удостоверяване на разходите по закупуване на патент, полезен модел или ноу-хау се представя лицензионен договор, с който се разрешава използването на съответния обект на интелектуална собственост и съответните разходооправдателни документи. Представя се документ (уведомление/удостоверение) от Патентното ведомство, че договора е вписан в техния регистър.

Следва да се има предвид, че предметът на лицензионния договор се ограничава само и единствено до придобиване на права на интелектуална собственост, а не до придобиване на оборудване и съоръжения. За всички останали случаи, например придобиване на ново оборудване (ДМА), необходимо за внедряване на иновативен продукт или процес, задължително се съблюдават изискванията на точка 1.1. „Процедури за избор на изпълнител” от УИ на проекти по процедурата.

### 14.2. Недопустими разходи

В съответствие с чл. 57, ал. 2 от ЗУСЕФСУ не са допустими разходи за проекти или дейности, които са физически завършени или изцяло осъществени преди подаването на формуляра за кандидатстване от кандидата, независимо дали всички свързани плащания са извършени от него, освен в случаите на чл. 59а от ЗУСЕФСУ. Не са допустими разходи, които не са описани в 14.1. „Допустими разходи“.

**Освен недопустимите разходи по чл. 21 от ПМС № 86/2023 г., в съответствие с чл. 13 от Регламент (ЕС) 2021/1139 не са допустими за финансиране от ЕФМДРА** **и разходи за:**

1. разходи, финансирани по друга операция, програма или каквато и да е друга финансова схема, произлизаща от националния бюджет, от бюджета на ЕС или от друга донорска програма, в съответствие с чл. 191 от Регламент (ЕС, Евратом) 2024/2509);

2. глоби, финансови санкции и разходи за разрешаване на спорове;

3. комисионите и загубите от курсови разлики при обмяна на чужда валута;

4. данък върху добавената стойност, освен когато не е възстановим (Указание на министъра на финансите за третиране на данък върху добавената стойност като допустим разход при изпълнение на проекти по програмите на ЕС в периода 2021-2027 г. може да намерите на следния линк: [*https://www.eufunds.bg/bg/pmdr/node/14603*](https://www.eufunds.bg/bg/pmdr/node/14603)*)*;

5. закупуване на дълготрайни материални активи - втора употреба;

6. разходите за гаранции, осигурени от банка или от друга финансова институция;

7. лихви по дългове;

8. субсидиране на лихва по одобрени схеми за държавни помощи и разноските за финансови трансакции;

9. разходи, които нямат пряка връзка с изпълнението на проекта;

10. лихви по заеми и лихви по лизинг;

11. разходи за изграждане на жилищни помещения, както и на сгради, които не са свързани с производствената дейност и изпълнението на проекта;

12. оперативни разходи;

13. банкови такси и разходи, свързани с гаранции;

14. банкови такси за сметки, обслужващи финансови средства от друг източник;

15. плащане в натура;

16. прехвърляне на участия в търговски дружества;

17. закупуване на съществуващи сгради и прилежаща инфраструктура;

18. всички разходи, които не попадат в обхвата на допустимите дейности по настоящата процедура, включително за дейности, които не са описани във Формуляра за кандидатстване или за които от представеното описание не може да се прецени за коя дейност се отнасят и дали тя е допустима;

19. разходи за правни услуги;

20. разходи за амортизации;

21. комисионите и загубите от курсови разлики при обмяна на чужда валута;

22. закупуване на риболовни уреди, средства, принадлежности и приспособления по чл. 35 от ЗРА, Наредба № 37 от 10 ноември 2008 г. и по чл. 7 от Регламент (ЕС) 2019/1241;

23. Подмяна на двигател;

24. Разходи за луксозни стоки, които надхвърлят потребностите на кандидата за постигане на целите на проектното предложение.

**ВАЖНО**: Недопустимо е финансирането по ПМДРА на луксозни стоки и екстри.

Луксозни стоки и екстри са тези, при които не е спазен принципът на икономичност, ефикасност и ефективност.

При съмнение дали даден актив/и представлява/т „луксозна стока“, които не са допустими за финансиране по линия на ЕФМДРА, оценителната комисия извършва справка/проверка/проучване относно характеристиките/предназначението му в сайта на производителя и при наличие на разминаване между предназначението му в изпълнението на проекта и това в сайта на производителя или друг легитимен източник, активите биват квалифицирани като недопустими за финансиране.

**ВАЖНО:** Не е допустима по линия на ЕФМДРА операция за прехвърляне на собствеността върху предприятие.

## 15. Допустими целеви групи (ако е приложимо)

Не приложимо.

## 16. Приложим режим на минимални/държавни помощи (ако е приложимо)

**Подпомагането по мярката е извън обхвата на чл. 107, параграф 1 от Договора за функционирането на Европейския съюз (ДФЕС)– приложим режим "непомощ".**

Определението на понятието „държавна помощ” се съдържа в член 107, параграф 1 от Договора за функционирането на Европейския съюз (ДФЕС). Държавна помощ е всяка помощ, предоставена от държава-членка на Европейския съюз, под каквато и да било форма, която нарушава или предизвиква опасност от нарушаване на конкуренцията, поради поставяне в по-благоприятно положение на определени предприятия или производството на определени стоки, доколкото се засяга търговията между държавите-членки на ЕС. По правило предоставянето на държавни помощи е забранено като изключенията от тази забрана са нормативно уредени. Предоставянето на безвъзмездна финансова помощ се извършва в съответствие с европейското и национално законодателство в областта на държавните помощи. Съгласно правилата за държавни помощи, ако финансирането бъде определено като неправомерна и несъвместима държавна помощ, то следва да бъде възстановено от бенефициента заедно с лихва за периода на неправомерно ползване.

1. **Режим на непомощ за дейности, посочени в раздел 13.1, които попадат в обхвата на чл. 42 от ДФЕС, т.е. дейности, които попадат в сектора на рибарството и аквакултурите:**

За дейностите, посочени в раздел 13.1, които попадат в обхвата на чл. 42 от ДФЕС, т.е. дейности, които попадат в сектора на рибарството и аквакултурите се прилага предвидената в чл. 10, параграф 2 от Регламент (ЕС) 2021/1139 дерогация и финансирането се предоставя в режим на непомощ.

Разпоредбата на чл.10, параграф 2 от Регламент (ЕС) 2021/1139 предвижда изключение от общото правило за държавни помощи, съгласно което членове 107, 108 и 109 от ДФЕС не се прилагат за плащания, извършени от държавите членки съгласно Регламент (ЕС) 2021/1139 и попадащи в приложното поле на член 42 от ДФЕС.

Съгласно т. 2.1.3. (14) от Съобщение на Комисията 2023/C 107/01 „Насоки за държавна помощ за рибарството и аквакултурите“ (Насоките на ЕК за рибарството и аквакултурите) в чл. 42 от ДФЕС е предвидено, че главата от ДФЕС, посветена на правилата за конкуренцията, включваща правилата за държавната помощ, се прилага по отношение на производството и търговията със селскостопански продукти, което включва продукти от сектора на рибарството и аквакултурите, единствено до степента, определена от Европейския парламент и от Съвета, като се вземат предвид целите, посочени в чл. 39 от ДФЕС.

Степента, в която разпоредбите на ДФЕС по отношение на държавната помощ се прилагат за помощи, предоставени в сектора на рибарството аквакултурите, е определена в чл. 10 от Регламент (ЕС) № 2021/1139 на Европейския парламент и на Съвета.

Планираните дейности по настоящата процедура попадат в обхвата на Регламент (ЕС) 2021/1139, конкретно в приоритетните области по чл. 14, параграф 1, буква е) и чл. 25, параграф 2 от регламента, и не надхвърлят неговите разпоредби. Следователно, членове 107–109 от ДФЕС не се прилагат съгласно нормата на чл. 10, параграф 2 от Регламент (ЕС) 2021/1139.

Необходимо е в описанието на проекта, кандидатът да посочи накратко връзката на дейността, която има намерение да изпълнява чрез проекта, със сектора на рибарството и аквакултурите и по-специално с производството и търговията с продукти от риболов и аквакултури. Пример за такава дейност би могла да бъде дейност 12 „Определяне на местоположението и границите на районите за производство и за повторно полагане на живи двучерупчести мекотели“ или др.

Бенефициентът и партньорът следва да водят аналитична счетоводна отчетност като се отделят дейностите, приходите и разходите, свързани с проектните дейности, с цел проследяване на дейностите и избягване на кръстосано финансиране.

1. **Режим на непомощ за дейности, посочени в раздел 13.1, които не попадат в чл. 42 от ДФЕС:**

В съответствие с т. 2.1.3. (17) и (18) от Насоките на ЕК за рибарството и аквакултурите, когато дейностите по проекта не са пряко свързани със сектора на рибарството и аквакултурите и са извън приложното поле на чл. 42 от ДФЕС, финансирането е предмет на правилата за държавна помощ по ДФЕС. Когато тези плащания представляват държавна помощ, те следва да бъдат оценявани съгласно съответните инструменти за държавни помощи.

Всички планирани дейности по т.13.1 от УК попадат в хипотезите на чл. 25, параграф 2, от Регламент (ЕС) 2021/1139за защита и възстановяване на водното биологично разнообразие и водните екосистеми и сасвързани с действия за постигане или поддържане на добро екологично състояние на морската среда в съответствие с член 1, параграф 1 от Директива 2008/56/ЕО; изпълнение на мерките за пространствена защита, установени в съответствие с член 13, параграф 4 от Директива 2008/56/ЕО; управление, възстановяване, наблюдение и мониторинг на зоните по „Натура 2000“, предвид рамките за приоритетно действие, установени съгласно член 8 от Директива 92/43/ЕИО; защита на видовете по силата на директиви 92/43/ЕИО и 2009/147/ЕО, предвид рамките за приоритетно действие, установени съгласно член 8 от Директива 92/43/ЕИО.

**Предвид условията на процедурата, финансирането на тези дейности няма да представлява държавна помощ** поради следните обстоятелства:

* Съгласно т. 31 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01), определяща, че с оглед на принципите, изложени в точки 28, 29 и 30 от същия документ, Комисията счита, че някои дейности на университети и научноизследователски организации не попадат в приложното поле на правилата за държавна помощ. Това се отнася до основните им дейности, а именно:

а) образование за повече и по-добре квалифицирани човешки ресурси;

б) провеждането на независими научни изследвания и развойна дейност за повече знания и по-добро разбиране, включително съвместни научни изследвания и развойна дейност;

в) разпространението на резултатите от научноизследователската дейност.

Такива дейности могат да бъдат всички допустими по процедурата дейности, в случай че са изпълнени условията на т. 31 от Известието и се изпълняват от кандидати по т. 11, буква а) от настоящите Насоки.

* Не изпълняват кумулативно всички основни компоненти на понятието за държавна помощ, описани в чл. 107 от ДФЕС (наличие на икономическа дейност; предоставяне на селективно икономическо предимство чрез публични ресурси; с потенциален ефект върху конкуренцията и търговията между държавите членки).
* Финансираните дейности нямат икономически характер, поради което бенефициентите за тази си дейност не представляват „предприятие“. Такива могат да бъдат например дейност 1 „Разработване на планове за управление на риболовните дейности на морските защитени територии (МЗЗ)“; дейност 2 „популяризация на пространствена защита ма МЗЗ за опазването на биоразнообразието на широко публично равнище“; дейност 4 и дейност 5, дейност 10 и др.
* Дейностите по настоящата процедура ще се изпълняват в интерес на обществото и са свързани с изследвания, опазване на биоразнообразието и запасите от видове риба, мониторинг, пространствено планиране и устойчиво управление на риболовната дейност, както и повишаване на информираността на обществеността и заинтересованите страни в сектора на рибарството.
* Закупените активи за целите на изпълнение на проекта не могат да се използват за други дейности, изпълнявани от бенефициента или да се преотдават по никакъв начин на друг субект;
* Резултатите от изпълнението на предвидените дейности по настоящата процедура ще са публично и свободно достъпни, широко разпространени при недискриминационни условия. Кандидатът следва да посочи в проектното предложение по какъв начин ще бъде изпълнявано това условие, с посочване на информационния източник (сайт, публикация или друго).
* Изпълнението на включените в проекта допустими дейности ще допринесат за по-доброто управление или съхранение на морските биологични ресурси, ще подкрепи възстановяването и подобряването на състоянието на морската и крайбрежна околна среда;
* Допустимите по настоящата процедура дейности са пряко обвързани с рибарството, поради това че допринасят за опазване на живите ресурси, обект на риболов, както и с цялото общество от гледна точка осигуряването на продоволствената сигурност на ЕС.
* Външното изпълнение на дейностите ще се възлага при спазване на законодателството в областта на обществените поръчки, в т. ч ЗОП или на правилата в ПМС 4 от 2024 г. и указанията на УО за избор на изпълнител;
* Популяризирането и осведомяването на обществеността и заинтересованите страни в сектора, научните изследвания и анализи, пространственото планиране и устойчиво управление нямат за цел икономическа изгода за конкретен оператор на пазара.

Изпълнението на условията за прилагане на режим на непомощ ще бъдат проверявани при кандидатстване, при отчитане на разходите и в периода на мониторинг на проекта.

Когато проектът се изпълнява в партньорство, всички условия и задължения във връзка с прилагане на режим на непомощ са относими освен към кандидата/бенефициента и към партньора. Изпълнението на условията подлежат на проверка при кандидатстване, при отчитане на разходите и в периода на мониторинг на проекта.

По процедурата не е допустимо както финансирането на научни изследвания, възложени по договор от предприятия, така и разходи за възнаграждения за подобни изследвания и/или използване на закупените дълготрайни материални нематериални активи за тяхното извършване, до тяхното пълно амортизиране.

Съгласно Рамката за НИРДИ (2022/C 414/01) предоставянето на публични средства за научни изследвания, насочени към устойчиво управление и защита на морската среда, не представлява държавна помощ, когато субектите са „организации за научни изследвания и разпространение на знания“, дефинирани в т. 11 от настоящите УК и в чийто обхват попадат и юридическите лица с нестопанска цел, регистрирани по ЗЮЛНЦ, посочени (организациите) и в т. 16, буква ее) от Рамката и са осигурили отчетно разделение между стопански и нестопански дейности. Безвъзмездната финансова помощ се отпуска за допустимите дейности, посочени в т.13.1. от настоящите условия за кандидатстване в режим на „непомощ“, по реда на т. 21 от Рамката за НИРДИ. Допустими за подкрепа са научноизследователски организации, които попадат в обхвата на определението за „организация за научни изследвания и разпространение на знания“ по т. 16, буква ее) от Рамката за НИРДИ, което означава субект (като например университети или научноизследователски институти, агенции за технологичен трансфер, иновационни посредници, ориентирани към изследователска дейност физически или виртуални организации за сътрудничество), независимо от неговия правен статут (дали е учреден съгласно публичното или частното право) или начин на финансиране, чиято основна цел е да извършва независими фундаментални научни изследвания, индустриални научни изследвания или експериментално развитие или да разпространява в широк мащаб резултатите от тези дейности посредством преподаване, публикации или трансфер на знания. Когато тези субекти упражняват също така и стопански дейности, финансирането, разходите и приходите от тези стопански дейности трябва да се отчитат отделно. На етап кандидатстване за проследяване на горните условия и по-конкретно на условието за ясно разделяне и проследяване на нестопанските и стопанските дейности кандидатът и партньорите представят документ към Формуляра за кандидатстване, който да доказва воденето на аналитична счетоводна отчетност, с която се гарантира отделяне на дейностите и разграничаване на приходите и разходите за стопанската и нестопанската дейност на кандидата и партньорите. Предприятия, които могат да окажат решаващо влияние върху такъв субект, например в качеството на акционери или членове, не могат да се ползват от преференциален достъп до постигнатите от него резултати.

Допълнителна информация относно приложимото законодателство в областта на държавните помощи може да бъде открита на интернет страницата на Министерство на финансите [*https://stateaid.minfin.bg/bg/573*](https://stateaid.minfin.bg/bg/573)

## 17. Хоризонтални политики

По настоящата процедура следва да е налице съответствие на проектните предложения със следните хоризонталните принципи на ЕС, заложени в чл. 9 на Регламент (ЕС) 2021/1060 на Европейския парламент и на Съвета:

- равенството между мъжете и жените, интегрирането на принципа на равенство между половете и отчитането на социалните аспекти на пола;

- недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация,

- проектното предложение следва да съблюдава принципите, заложени в „Хартата на основните права на ЕС (Хартата)[[1]](#footnote-1) и „Конвенцията на ООН за правата на хората с увреждания (КПХУ) в съответствие с Решение 2010/48/ЕО на Съвета[[2]](#footnote-2).

- целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди“.

Във Формуляра за кандидатстване, т. „Допълнителна информация, необходима за оценка на проектното предложение“, кандидатите следва да представят описание на съответствието на проектното предложение с посочените хоризонтални принципи на ЕС, вкл. принципите, заложени в Хартата на основните права на ЕС и КПХУ.

**ВАЖНО:** Спазването на заложените в тази точка принципи ще се проследява, както следва:

- при подаване на проектното предложение, кандидатите декларират съответните обстоятелства в Декларацията при кандидатстване (Приложение № 2 - Декларации към УК);

- при подаване на искане за окончателно плащане, бенефициентът следва да представи информация относно осигуреното съответствие на проекта с хоризонталните принципите на ЕС, вкл. принципите, заложени в Хартата на основните права на ЕС и КПХУ.

С подписването на формуляра за кандидатстване, кандидатът се задължава да спазва посочените по-горе принципи в хода на изпълнение на дейностите по проекта и по време на мониторинга.

Информация относно съответствието на проекта с хоризонталните принципи на ЕС, вкл. принципите, заложени в Хартата на основните права на ЕС и КПХУ следва да бъде предоставена и по време на мониторинга.

Насоки за прилагане на Хартата на основните права на ЕС могат да бъдат намерени на следния адрес: [*https://www.eufunds.bg/bg/node/8223*](https://www.eufunds.bg/bg/node/8223)

Насоки за прилагане на Конвенцията на ООН за правата на хората с увреждания могат да бъдат намерени на следния адрес: [*https://www.eufunds.bg/bg/node/8224*](https://www.eufunds.bg/bg/node/8224)

## 18. Минимален и максимален срок за изпълнение на проекта (ако е приложимо)

Одобреният проект се изпълнява в срок до:

- до 24 месеца считано от датата на подписване на административния договор за предоставяне на БФП.

Минимален срок за изпълнение на проекта: неприложимо.

## 19. Ред за оценяване на концепциите за проектни предложения

Неприложимо.

## 20. Критерии и методика за оценка на концепциите за проектни предложения:

Неприложимо.

## 21. Ред за оценяване на проектните предложения

Оценката на проектните предложения се извършва при спазване на реда, определен в ЗУСЕФСУ и ПМС № 23 от 2023 г. и приложимото европейско и национално законодателство.

Оценката на проектните предложения включва:

**Етап 1:** Оценка на административното съответствие и допустимост;

**Етап 2:** Техническа и финансова оценка.

Оценката и класирането на проектните предложения по настоящата процедура се извършва от Оценителна комисия, определена със заповед на Ръководителя на УО на ПМДРА. Всички проектни предложения, подадени в срок, се оценяват в съответствие с предварително одобрените от Комитета за наблюдение критерии за подбор на проекти по ПМДРА 2021-2027, посочени в т. 22 „Критерии и методика за оценка на проектните предложения“ от настоящите условия и Приложение № 4 към УК. Не се допуска въвеждането на допълнителни критерии за оценка или изменение на критериите по време на провеждане на процедурата по оценка на проектното предложение, с изключение на случаите по чл. 26, ал. 7 от ЗУСЕФСУ.

### 21.1. Оценка на административното съответствие и допустимостта

Критериите за административно съответствие и допустимост на проектните предложения по процедурата са подробно указани в Приложение № 4 към УК.

В процеса на оценка на административното съответствие и допустимост на проектните предложения по процедурата, се проверява дали:

- проектното предложение се отнася за обявената процедура чрез подбор на проектни предложения;

- са налице всички документи, представени и попълнени съгласно изискванията, посочени в т. 24 от настоящите УК;

- въз основа на Формуляра за кандидатстване и представените документи, е налице съответствие на кандидатите, проектните дейности и разходите с критериите за допустимост, посочени в УК;

Оценката за административно съответствие и допустимост на проектните предложения включва и проверка и оценка на допустимостта на всички предвидени дейности и разходи. В случай че в процеса на оценка Оценителната комисия установи наличието на обстоятелства (напр. включени в проектното предложение недопустими дейности, недопустими разходи, дублиране на заложени дейности и/или разходи и др.), това може да доведе до изменение на бюджета на проектното предложение. Следва да се има предвид, че промените в бюджета не могат да доведат до увеличаване на размера на безвъзмездната финансова помощ. Поради това, в интерес на кандидата е да планира дейности и да представи бюджет, реалистичен и ефективен от гледна точка на целта на проекта и планираните разходи.

В случай че по време на оценката се установи надвишаване интензитета на безвъзмездната финансова помощ и/или максималния размер на безвъзмездната финансова помощ, определен в настоящите УК, Оценителната комисия служебно го намалява до максимално допустимия интензитет и/или размер.

Когато по време на оценката се установи наличие на недопустими разходи, Оценителната комисия служебно коригира/премахва съответните разходи от бюджета на проекта (т. „Бюджет“ от Формуляра за кандидатстване).

Само проектни предложения, преминали успешно оценката за административно съответствие и допустимост, подлежат на по-нататъшно разглеждане и оценка.

Въз основа на извършената оценка на административното съответствие и допустимост Оценителната комисия изготвя списък на проектните предложения, които не се допускат до техническа и финансова оценка. В списъка се посочват и основанията за недопускане. Списъкът се публикува на интернет страницата на Единния информационен портал за обща информация за управлението на Европейските структурни и инвестиционни фондове и в ИСУН, а за недопускането се съобщава на всеки от кандидатите, включени в списъка, по реда на чл. 22, ал. 3 или 4 от ЗУСЕФСУ, чрез администраторския профил в ИСУН, с писмено уведомление, до профила на всеки кандидат. Уведомяването се извършва в тридневен срок от публикуване на списъка с проектните предложения чрез отправяне на писмено съобщение до кандидата, изпратено чрез ИСУН. За дата на уведомяване на кандидата се счита датата на отправяне на съобщението. Кандидатите, чиито проектни предложения са включени в списъка, могат да подадат писмени възражения пред ръководителя на УО на ПМДРА в едноседмичен срок от съобщаването, чрез ИСУН.

УО не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с УО.

Разглеждането и произнасянето по постъпилите възражения се извършва по реда на чл. 19 от ПМС № 23 от 13.02.2023 г. Ръководителят на УО на ПМДРА се произнася по основателността на възражението в едноседмичен срок от неговото получаване като може да върне проектното предложение за техническа и финансова оценка или да прекрати производството по отношение на съответния кандидат.

**ВАЖНО:** УО на ПМДРА няма да разглежда възражения от кандидатите, включени в списъка на проектните предложения, които не се допускат до техническа и финансова оценка, ако са изпратени след срока по чл. 34, ал. 3 от ЗУСЕФСУ.

Неподписани възражения, както и такива, които не са подписани от законния представител на кандидата или упълномощен негов представител, няма да се разглеждат по същество, а ще се изготвя отговор до подателя на възражението, с който същият се уведомява, че възражението не подлежи на разглеждане по посочените причини.

### 21.2. Техническа и финансова оценка

Всички проектни предложения, подадени в срок, се оценяват в съответствие с критериите за оценка на проектни предложения.

Проектните предложения подлежат на оценка въз основа на одобрени от Комитета за наблюдение на ПМДРА критерии за подбор.

Не се допуска въвеждането на допълнителни критерии за оценка или изменение на критериите по време на провеждането на процедурата по оценка на постъпилите проектни предложения с изключение на случаите по чл. 26, ал. 7 от ЗУСЕФСУ.

Техническата и финансова оценка се извършват само за проектните предложения, които са преминали успешно оценката за административно съответствие и допустимост.

Критериите за техническа и финансова оценка на проектните предложения по процедурата са подробно указани в Приложение № 4 „Критерии и методология за оценка на проектните предложения“ към УК.

В хода на проверките е възможно да бъдат установени и други обстоятелства, които да изискват допълнителна пояснителна информация или документ от кандидатите относно декларираните обстоятелства и представените документи, съгласно т. 24 от УК. Исканията за представяне на допълнителни документи и разяснения ще се изпращат през ИСУН чрез електронния профил на кандидата като кандидатът ще бъде известяван за посоченото чрез електронния адрес, асоцииран към неговия профил. Кандидатът представя допълнителните разяснения и/или документи по електронен път чрез ИСУН в срока, определен от оценителната комисия, който не може да бъде по-кратък от една седмица от получаване на съобщението в ИСУН. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на Оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание. Техническият процес, свързан с представянето на допълнителна информация/документи е описан в Ръководството за потребителя за модул „Е-кандидатстване” в ИСУН (Приложение № 3 от УК).

## 22. Критерии и методика за оценка на проектните предложения

Критериите за подбор се използват, за да се гарантира, че избраните за финансиране проектни предложения подкрепят целите, заложени в ПМДРА. Както е посочено в чл. 40, параграф 2, буква а и чл. 73, параграф 3 от Регламент (ЕС) 2021/1060 на Европейския парламент и на съвета от 24 юни 2021 година критериите за подбор са изготвени от УО на ПМДРА и одобрени от Комитета за наблюдение на ПМДРА. По този начин се гарантира, че УО на ПМДРА има ясни насоки зададени от Комитета за наблюдение на ПМДРА и извършвания подбор на проектни предложения за финансиране от ЕФМДРА е в съответствие с целите на програмата.

|  |  |
| --- | --- |
| **Критерии за подбор** | 1. Проектното предложение е свързано с изготвяне/актуализиране на планове за управление на морски защитени зони (МЗЗ), предвиждащи дейности, свързани с риболова, в т.ч. проучване на популациите на типични видове черупкови, подложени на риболовен натиск – **10 точки;**  2. Проектното предложение е свързано с опазване, възстановяване, мониторинг и управление на зони от екологичната мрежа „Натура 2000“ и/или от различните категории защитени територии по отношение на свързаните с риболова дейности, в т.ч. контрол върху дребноразмерни класове Rapana sp. чрез екологосъобразни методи за улов и оползотворяване на улова за хранителни цели и преработка на отпадъка – **15 точки;**  3. Проектното предложение е свързано с изпълнение на мерките и действията в План за действие на Европейския съюз за опазване и възстановяване на морските екосистеми за устойчиво и издръжливо на сътресения рибарство[[3]](#footnote-3) – **15 точки;**  4. Проектното предложение е свързано с:  4.1 дейности за постигане и поддържане на добро състояние на морската околна среда в съответствие с Рамковата директива за морска стратегия (РДМС), постигане и поддържане на добро състояние на водите , в съответствие с Рамковата директива за водите (РДВ) **– 20 точки;**  4.2 намаляване на въздействието на реките върху крайбрежните и морските води - **10 точки;**  (Максимален брой точки - **30**)  5. Проектното предложение е свързано с:  5.1 дефиниране на заплахи и/или натиск върху морски видове, защитени съгласно Закона за биологичното разнообразие – **10 точки;**  5.2 разработване на конкретни мерки за адресирането на дефинираните заплахи и натиск на застрашените видове - **10 точки;**  (Максимален брой точки - **20**)  6. Проектното предложение е свързано с:  6.1 събиране, проучване, анализ на информация относно производство на живи двучерупчести мекотели при спазване на изискванията на Регламент за изпълнение (ЕС) 2019/627 – **10 точки**;  6.2 определяне на районите за производство, класификация на съществуващите райони за производство на живи двучерупчести мекотели – **10 точки**;  6.3 санитарно проучване съгласно изискванията Регламент за изпълнение (ЕС) 2019/627 – **10 точки;**  6.4 регулярен мониторинг и периодично наблюдение на всеки класифициран район – **10 точки;**  (Максимален брой точки **- 40)**  7. Проектното предложение допринася за дългосрочно положително въздействие върху местообитанията/видовете, към които е насочено – **15 точки;**  8. Проектът предвижда дейности, свързани с осведомяване на обществеността и заинтересованите страни и споделяне на знания – **10 точки.**  9. Проектът е свързан с:  9.1 ангажиране на операторите в риболова в съвместно управление на МЗЗ и зоните забранени за риболов – **5 точки;**  9.2 ангажиране на операторите от дребномащабния крайбрежен риболов[[4]](#footnote-4) в съвместно управление на МЗЗ и зоните забранени за риболов - **5 точки;**  (Максимален брой точки - **10**)  10. Проектът е свързан с мониторинг на заплахи за китоподобни - **10 точки;**  11. Проектното предложение предвижда оценка на екологични рискове и въздействия, които могат да повлияят на водните екосистеми - **20 точки**;  12. Кандидатът притежава опит в разработване, управление и изпълнение на проекти свързани с защитата и възстановяването на биологично разнообразие и/или на водните екосистеми (Максимален брой точки - **30**):   * от 1 до 3 изпълнени проекта **– 20 точки;** * над 3 изпълнени проекта – **30 точки.**   Общ брой точки **– 225**  Минимален брой точки – **50** |

**Проектните предложения, получили минимум 50 точки на етап „Техническа и финансова оценка”,** се класират в низходящ ред съобразно получената оценка, като за финансиране се предлагат всички или част от проектите по реда на класирането до покриване на бюджета по настоящата процедура.

В случай че проектното предложение получи по-малко от 50 точки, същото се отхвърля.

За проектни предложения, които са получили еднакъв брой точки на етап „Техническа и финансова оценка“, класирането ще се извърши по реда на подаване на проектните предложения в ИСУН.

**Доказване на критерии:**

**По критерий 1** „Проектното предложение е свързано с изготвяне/актуализиране на планове за управление на морски защитени зони (МЗЗ), предвиждащи дейности, свързани с риболова, в т.ч. проучване на популациите на типични видове черупкови, подложени на риболовен натиск“.

Критерият се доказва с включване на съответните дейности в проектното предложение. Кандидатът заявява намеренията си в описанието на проектното предложение във Формуляра за кандидатстване. В т. „План за изпълнение/дейности по проекта“ от ФК, кандидатът следва да заяви планираните дейности по проекта. Кандидатите следва да обосноват съответствието на дейностите с критерия и/или да приложат доказателства за изпълнението му. Не е задължително едновременно обосноваването и предоставянето на доказателства за получаването на точки по всеки критерий, но е необходимо кандидатът да предостави нужната информация, с която да докаже изпълнението му.

**По критерий 2** „Проектното предложение е свързано с опазване, възстановяване, мониторинг и управление на зони от екологичната мрежа „Натура 2000“ и/или от различните категории защитени територии по отношение на свързаните с риболова дейности, в т.ч. контрол върху дребноразмерни класове Rapana sp. чрез екологосъобразни методи за улов и оползотворяване на улова за хранителни цели и преработка на отпадъка“

Критерият се доказва с включване на съответните дейности в проектното предложение. Кандидатът заявява намеренията си в описанието на проектното предложение във Формуляра за кандидатстване. В т. „План за изпълнение/дейности по проекта“ от ФК, кандидатът следва да заяви планираните дейности по проекта. Кандидатите следва да обосноват съответствието на дейностите с критерия и/или да приложат доказателства за изпълнението му. Не е задължително едновременно обосноваването и предоставянето на доказателства за получаването на точки по всеки критерий, но е необходимо кандидатът да предостави нужната информация, с която да докаже изпълнението му.

**По критерий 3** „Проектното предложение е свързано с изпълнение на мерките и действията в План за действие на Европейския съюз за опазване и възстановяване на морските екосистеми за устойчиво и издръжливо на сътресения рибарство“

Критерият се доказва с включване на съответните дейности в проектното предложение. Кандидатът заявява намеренията си в описанието на проектното предложение във Формуляра за кандидатстване. В т. „План за изпълнение/дейности по проекта“ от ФК, кандидатът следва да заяви планираните дейности по проекта, както и да направи препратки към Плана за действие на Европейския съюз за опазване и възстановяване на морските екосистеми за устойчиво и издръжливо на сътресения рибарство Кандидатите следва да обосноват съответствието на дейностите с критерия и/или да приложат доказателства за изпълнението му. Не е задължително едновременно обосноваването и предоставянето на доказателства за получаването на точки по всеки критерий, но е необходимо кандидатът да предостави нужната информация, с която да докаже изпълнението му.

**По критерий 4** „Проектното предложение е свързано с:

4.1 дейности за постигане и поддържане на добро състояние на морската околна среда в съответствие с Рамковата директива за морска стратегия (РДМС), постигане и поддържане на добро състояние на водите, в съответствие с Рамковата директива за водите (РДВ;

4.2 намаляване на въздействието на реките върху крайбрежните и морските води;”.

Критерият се доказва с включване на съответните дейности в проектното предложение. Кандидатът заявява намеренията си в описанието на проектното предложение във Формуляра за кандидатстване. В т. „План за изпълнение/дейности по проекта“ от ФК, кандидатът следва да заяви планираните дейности по проекта. Кандидатите следва да обосноват съответствието на дейностите с критерия и/или да приложат доказателства за изпълнението му. Не е задължително едновременно обосноваването и предоставянето на доказателства за получаването на точки по всеки критерий, но е необходимо кандидатът да предостави нужната информация, с която да докаже изпълнението му.

**По критерий 5** „Проектното предложение е свързано с:

5.1 дефиниране на заплахи и/или натиск върху морски видове, защитени съгласно Закона за биологичното разнообразие;

5.2 разработване на конкретни мерки за адресирането на дефинираните заплахи и натиск на застрашените видове “

Критерият се доказва с включване на съответните дейности в проектното предложение. Кандидатът заявява намеренията си в описанието на проектното предложение във Формуляра за кандидатстване. В т. „План за изпълнение/дейности по проекта“ от ФК, кандидатът следва да заяви планираните дейности по проекта. Кандидатите следва да обосноват съответствието на дейностите с критерия и/или да приложат доказателства за изпълнението му. Не е задължително едновременно обосноваването и предоставянето на доказателства за получаването на точки по всеки критерий, но е необходимо кандидатът да предостави нужната информация, с която да докаже изпълнението му.

**По критерий 6** „Проектното предложение е свързано с:

6.1 събиране, проучване, анализ на информация относно производство на живи двучерупчести мекотели при спазване на изискванията на Регламент за изпълнение (ЕС) 2019/627;

6.2 определяне на районите за производство, класификация на съществуващите райони за производство на живи двучерупчести мекотели;

6.3 санитарно проучване съгласно изискванията Регламент за изпълнение (ЕС) 2019/627;

6.4 регулярен мониторинг и периодично наблюдение на всеки класифициран район;

Критерият се доказва с включване на съответните дейности в проектното предложение. Кандидатът заявява намеренията си в описанието на проектното предложение във Формуляра за кандидатстване. В т. „План за изпълнение/дейности по проекта“ от ФК, кандидатът следва да заяви планираните дейности по проекта. Кандидатите следва да обосноват съответствието на дейностите с критерия и/или да приложат доказателства за изпълнението му. Не е задължително едновременно обосноваването и предоставянето на доказателства за получаването на точки по всеки критерий, но е необходимо кандидатът да предостави нужната информация, с която да докаже изпълнението му.

**По критерий 7 „**Проектното предложение допринася за дългосрочно положително въздействие върху местообитанията/видовете, към които е насочено“

Критерият се доказва с включване на съответните дейности в проектното предложение. Кандидатът заявява намеренията си в описанието на проектното предложение във Формуляра за кандидатстване. В т. „План за изпълнение/дейности по проекта“ от ФК, кандидатът следва да заяви планираните дейности по проекта. Кандидатите следва да обосноват съответствието на дейностите с критерия и/или да приложат доказателства за изпълнението му. Не е задължително едновременно обосноваването и предоставянето на доказателства за получаването на точки по всеки критерий, но е необходимо кандидатът да предостави нужната информация, с която да докаже изпълнението му.

**По критерий 8 „**Проектът предвижда дейности, свързани с осведомяване на обществеността и заинтересованите страни и споделяне на знания“

Критерият се доказва с включване на съответните дейности в проектното предложение. Кандидатът заявява намеренията си в описанието на проектното предложение във Формуляра за кандидатстване. В т. „План за изпълнение/дейности по проекта“ от ФК, кандидатът следва да заяви планираните дейности по проекта.

Кандидатите следва да обосноват съответствието на дейностите с критерия и/или да приложат доказателства за изпълнението му. Не е задължително едновременно обосноваването и предоставянето на доказателства за получаването на точки по всеки критерий, но е необходимо кандидатът да предостави нужната информация, с която да докаже изпълнението му.

**По критерий 9** „Проектът е свързан с:

9.1 ангажиране на операторите в риболова в съвместно управление на МЗЗ и зоните забранени за риболов – 5 точки;

9.2 ангажиране на операторите от дребномащабния крайбрежен риболов в съвместно управление на МЗЗ и зоните забранени за риболов.“

Критерият се доказва с включване на съответните дейности в проектното предложение. Кандидатът заявява намеренията си в описанието на проектното предложение във Формуляра за кандидатстване. В т. „План за изпълнение/дейности по проекта“ от ФК, кандидатът следва да заяви планираните дейности по проекта.

Кандидатите следва да обосноват съответствието на дейностите с критерия и/или да приложат доказателства за изпълнението му. Не е задължително едновременно обосноваването и предоставянето на доказателства за получаването на точки по всеки критерий, но е необходимо кандидатът да предостави нужната информация, с която да докаже изпълнението му.

**По критерий 10** „Проектът е свързан с мониторинг на заплахи за китоподобни.“

Критерият се доказва с включване на съответните дейности в проектното предложение. Кандидатът заявява намеренията си в описанието на проектното предложение във Формуляра за кандидатстване. В т. „План за изпълнение/дейности по проекта“ от ФК, кандидатът следва да заяви планираните дейности по проекта.

Кандидатите следва да обосноват съответствието на дейностите с критерия и/или да приложат доказателства за изпълнението му. Не е задължително едновременно обосноваването и предоставянето на доказателства за получаването на точки по всеки критерий, но е необходимо кандидатът да предостави нужната информация, с която да докаже изпълнението му.

**По критерий 11 „**Проектното предложение предвижда оценка на екологични рискове и въздействия, които могат да повлияят на водните екосистеми“

Критерият се доказва с включване на съответните дейности в проектното предложение. Кандидатът заявява намеренията си в описанието на проектното предложение във Формуляра за кандидатстване. В т. „План за изпълнение/дейности по проекта“ от ФК, кандидатът следва да заяви планираните дейности по проекта. Кандидатите следва да обосноват съответствието на дейностите с критерия и/или да приложат доказателства за изпълнението му. Не е задължително едновременно обосноваването и предоставянето на доказателства за получаването на точки по всеки критерий, но е необходимо кандидатът да предостави нужната информация, с която да докаже изпълнението му.

**По критерий 12 „**Кандидатът притежава опит в разработване, управление и изпълнение на проекти свързани с защитата и възстановяването на биологично разнообразие и/или на водните екосистеми“

Критерият се доказва с доказателства, приложени към проектното предложение. Кандидатът посочва опита си в описанието на проектното предложение във Формуляра за кандидатстване. Не е задължително едновременно обосноваването и предоставянето на доказателства за получаването на точки по всеки критерий, но е необходимо кандидатът да предостави нужната информация, с която да докаже изпълнението му

## 23. Начин на подаване на проектните предложения/концепциите за проектни предложения

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на средствата от Европейските фондове при споделено управление (ИСУН), единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: <https://eumis2020.government.bg>.

Допълнителна информация може да бъде намерена и на следния линк: <https://eumis2020.government.bg/bg/s/Default/Manual>.

Подготовката и подаването на проектното предложение в ИСУН се извършва по следния начин: Кандидатът влиза в ИСУН, след регистрация чрез имейл и парола, избира настоящата процедура чрез подбор на проекти от „Отворени процедури“ и създава ново проектно предложение.

Проектното предложение по настоящата процедура се изготвя от кандидата съгласно инструкциите на УО, дадени в Ръководството за потребителя за модул “Е-кандидатстване” в ИСУН (Приложение № 3 от УК).

**Изискващите се съгласно т. 24 от УК придружителни документи към формуляра за кандидатстване също се подават изцяло електронно.** Посочените документи се описват в т. 13 от Формуляра преди подаването му. Всички документи се представят на български език без корекции. Документ, чийто оригинал е на чужд език, се представя и в легализиран превод на български език, извършен в съответствие с действащото законодателство.

**ВАЖНО:** Проектното предложение се подава електронно чрез ИСУН като се подписва с КЕП от лице с право да представлява кандидата или упълномощено от него лице. Когато кандидатът се представлява заедно от няколко физически лица, проектното предложение се подписва от всяко едно от тях при подаването. (За целите на настоящите Условия под „лице с право да представлява кандидата“ следва да се разбира законния представител на предприятието-кандидат).

Законният/ните представител/и на кандидата няма/т право да упълномощава/т други лица да подписват Декларациите към УК (Приложение 2), тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която е лична. Декларациите към УК (Приложение 2) се попълва и подписва от всички лица с право да представляват кандидата (независимо от това дали заедно и/или поотделно, и/или по друг начин). Когато кандидатът се представлява заедно от няколко физически лица, данните се попълват и декларациите към УК се подписват от всяко едно от тях.

При упълномощаване следва да се приложи пълномощно, подписано с КЕП от лице с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всички тях. От текста на пълномощното трябва да става ясно, че лицето/лицата с право да представляват кандидата упълномощават пълномощника да подаде от тяхно име проектното предложение и да подпише с КЕП документите, за които не е изрично отбелязано в т. 24 „Списък на документите, които се подават на етап кандидатстване“ от УК, че не могат да се подписват от упълномощени лица, тъй като с тях се декларират данни, за които се носи наказателна отговорност в лично качество.

Проектното предложение се подава винаги от профила на кандидата, не от друг профил, тъй като впоследствие ще бъде използван именно този профил за комуникация с Управляващия орган на ПМДРА и за отстраняване на забелязани неточности по време на оценката на проектните предложения. По време на етап „Оценка на проектно предложение“ комуникацията с кандидата и редакцията на забелязани неточности по подаденото проектно предложение ще се извършват електронно чрез профила на кандидата в ИСУН, от който е подаден съответния проект. Съгласно чл. 25 от Наредбата за определяне на условията, реда и механизма за функциониране на информационната система за управление и наблюдение на средствата от европейските фондове при споделено управление и за провеждане на производства пред управляващите органи посредством ИСУН „Към проектното предложение може да бъде асоцииран нов профил, различен от профила, от който то е подадено, след изрично заявление, подписано с КЕП от законния представител на кандидата, до дирекция Централно координационно звено, Министерство на финансите.“

До приключването на работата на оценителната комисия кандидатът има възможност да оттегли своето проектно предложение, като подаде писмено искане в УО на ПМДРА и това обстоятелство се отбелязва от потребител на ИСУН от УО на ПМДРА със съответните права. Единствено Формулярът за кандидатстване и изискуемите на етап кандидатстване документи ще бъдат оценявани, затова е изключително важно тези документи да съдържат цялата необходима информация.

Кандидатът носи цялата отговорност за верността на финансовата информация, представена в т. 7 „Бюджет“ от Формуляра за кандидатстване. При съставянето на т. „Бюджет“ от Формуляра за кандидатстване следва да се има предвид, че той ще бъде разходван като се спазват правилата на приложимото национално законодателство.

## 24. Списък на документите, които се подават на етап кандидатстване

Кандидатите по процедурата за безвъзмездна финансова помощ следва да представят към формуляра за кандидатстване по изцяло електронен път чрез ИСУН следните документи:

1. Пълномощно за подаване на проектното предложение с КЕП – подписано с КЕП от лице с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всички тях.

*(документът се изисква, в случай че кандидатите желаят да упълномощят лице, което не е законен представител на предприятието, да подаде проектното предложение с КЕП)*

2. Финансов план за изпълнение на проекта, включващ етапи на изпълнение и източници за финансиране на всеки един етап от проектното предложение.

*(документът е задължителен за всички проектни предложения)*

3. Партньорско споразумение (ако е приложимо), подписано от представляващите кандидата и партньора/ите, изготвено в свободна текстова форма.

4. За всички предварителни разходи т. 14.1.4.2., кандидатът следва да приложи към Формуляра за кандидатстване най-малко две независими, съпоставими и конкурентни оферти с цел определяне основателността на предложените разходи, както и подписан договор с избрания изпълнител с разбивка на разходите по дейности.

*(документите са задължителен за всички проектни предложения, предвиждащи предварителни разходи по т. 14.1.4.2. от раздел 14.1. „Допустими разходи“ на настоящите условия)*

5. С оглед определяне на произхода на цените на предвидените разходи за закупуване на активи:

5.1 Когато кандидатът не е възложител по смисъла на ЗОП следва да приложи към Формуляра за кандидатстване:

А/ Официален каталог на производител или оторизиран представител или

Б/ Една оферта

*(документите са задължителни за всеки разход от инвестицията в проектното предложение (без опростените разходи и без предварителните разходи по т. 14.1.4. от раздел 14.1. „Допустими разходи“ на настоящите условия на тези кандидати, които не са възложители съгласно ЗОП и ще провеждат процедура за избор на изпълнител с публична покана по реда на ПМС № 4 от 2024 г.*).

5.2 Когато кандидатът е възложител по смисъла на ЗОП следва да попълни Приложение № 7 „Справка за процедури за избор на изпълнител и начина за определяне на прогнозните стойности“ и приложени доказателства за определяне произхода на цените.

*(документите са задължителни за всеки разход от инвестицията в проектното предложение (без предварителните разходи по т. 14.1.4 ) на всички кандидати)*

6.Договор за финансов лизинг с приложен към него погасителен план за изплащане на лизинговите вноски (в случаите на закупуване на активи чрез финансов лизинг). *(документът е задължителен в случаите на закупуване на активи чрез финансов лизинг)*

7. Обосновка при закупуване на оборудване, необходимо за провеждане на изследвания.

*(документът е задължителен, в случай че проектът включва разходи за закупуване на оборудване)*

8. Счетоводна справка и/или инвентарна книга за дълготрайните материални активи (които имат връзка с обекта на подпомагане) към датата на подаване на ФК, с разбивка по активи, дата на придобиване и покупна цена.

*(документът е задължителен за всички проектни предложения, където е приложимо )*

9. Документ, който доказва воденето на аналитична счетоводна отчетност, с която се гарантира отделяне на дейностите и разграничаване на приходите и разходите за стопанската и нестопанската дейност на кандидата и партньорите.

*(документът е задължителен за всички проектни предложения от кандидати, упражняващи и стопанска дейност)*

10. Заедно с проектното предложение кандидатът следва да представи концепция на изследването, включително и техническо задание на изследването.

*(документът е задължителен за всички кандидати)*

11. Приложение № 2 –Декларации към условията за кандидатстване (Декларация по чл. 25, ал. 2 от Закона за управление на средствата от Европейските фондове при споделено управление и чл. 7 от ПМС № 23/23 г.; Декларация, че кандидатът е запознат с условията за кандидатстване и условията за изпълнение; Декларация за съгласие данните на кандидата да бъдат предоставени от НАП на УО по служебен път; Декларация за съгласие данните на кандидата да бъдат предоставени на НСИ по служебен път; Декларация за липса на нередност; Декларация за липса на конфликт на интереси по смисъла на чл. 61, параграф 3 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза; Декларация за свързаност по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа (ЗППЦК); Декларация по чл. 139 от Регламент (ЕС, Евратом) 2024/2509 за финансовите правила, приложими за общия бюджет на Съюза; Декларация по чл. 11, параграф 6 от Регламент (ЕС) № 2021/1139 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури; Декларация за наличие на административен и оперативен капацитет; Декларация за наличие на финансов ресурс).

*(Документът е задължителен за всички кандидати. Попълва се и се подписва от ВСИЧКИ лица с право да представляват кандидата, независимо дали представляват заедно или поотделно. С подписване на Формуляра за кандидатстване (съгласно т. 23 от настоящите УК), всяко лице с право да представлява кандидата декларира обстоятелствата, посочени в декларацията. Декларацията е налична в раздел „E-Декларации“ във Формуляра за кандидатстване в ИСУН, попълва се електронно и се подписва с подаване на формуляра за кандидатстване. Когато Формулярът за кандидатстване се подписва от УПЪЛНОМОЩЕНО лице, то не попълва и не подписва електронната декларация в ИСУН. В този случай се използва форматът на декларацията, която е част от пакета с документи. Декларацията се попълва и подписва от ВСИЧКИ лица с право да представляват кандидата, независимо дали представляват заедно или поотделно, след което се сканира и прикачва в раздел „Прикачени документи“ от Формуляра за кандидатстване в ИСУН)*

12. Подписан договор с избрания изпълнител с разбивка на разходите по дейности за извършени допустими разходи преди подаване на Формуляра за кандидатстване.

*(документите са задължителни за всички проектни предложения, в които са извършени такива разходи)*

**ВАЖНО:** При подписването на документи с квалифициран електронен подпис не трябва да се избира функцията за криптиране на файла. Ако тази опция бъде избрана, файлът се криптира и Оценителната комисия не може да отвори документите, които могат да бъдат декриптирани и прочетени само и единствено чрез частния ключ на автора.

Наличието на криптирани файлове е основание за прекратяване на производството по отношение на кандидата и отхвърляне на проектното му предложение.

Квалифицираният електронен подпис, с който се подписват документите, следва да е валиден към датата на кандидатстване и да е с титуляр и автор - физическото лице, което е законен представител на кандидата или с титуляр юридическото лице-кандидат, като автор на подписа в този случай трябва да е законния представител на предприятието-кандидат.

**ВАЖНО:** Законният/те представител/и на кандидата няма/т право да упълномощава/т други лица да подписват декларациите по точка 10, тъй като с тях се декларират данни, които той/те декларира/т в лично качество или съответно данни за представляваното от него юридическо лице, като за верността им се носи наказателна отговорност, която също е лична.

Кандидатите трябва да се уверят, че всички документи са представени в изискуемата форма.

Достоверността и автентичността на документите, приложени към Формуляра за кандидатстване, се удостоверява чрез подписването на Формуляра на кандидатстване в ИСУН.

**ВАЖНО:** Всички задължителни изискуеми документи, за които не е указано, че се проверяват служебно от УО на ПМДРА следва да бъдат приложени от кандидата към Формуляра за кандидатстване. Не се приемат писмени доказателства (с приложени входящи номера) за заявено искането от кандидата към държавен и/или общински орган или институция за издаване на съответния документ.

Всички задължителни документи описани по-горе, следва да се представят със съответните изисквания към тях за всички разходи, обект на инвестицията по проектното предложение, независимо дали някой от разходите ще бъде финансиран изцяло със собствени средства.

Когато при проверката на документите бъде установена непълнота на документи и/или друга нередовност, Оценителната комисия ще изпраща до кандидатите уведомление за установените нередовности. Уведомленията за установени нередовности ще се изпращат през ИСУН чрез електронния профил на кандидата, като кандидатът ще бъде известяван за посоченото чрез електронния адрес, асоцииран към неговия профил. Кандидатът представя допълнителните разяснения и/или документи по електронен път чрез ИСУН в срока, определен от оценителната комисия, който не може да бъде по-кратък от една седмица от получаване на съобщението в ИСУН. Изисканите документи трябва да бъдат представени в определения срок и съгласно изискванията. При неспазването им, разглеждането на проектното предложение продължава, без оглед на предоставената информация. Повторно предоставяне на изисканите допълнителни документи/информация ще доведе до нарушаване на принципите по чл. 29 от ЗУСЕСИФ.

Кандидатът представя липсващите документи по електронен път чрез ИСУН. Липсващи документи и информация, представени по имейл, или по официалната поща, на хартия, на адреса на Управляващия орган на ПМДРА няма да бъде вземана под внимание. Допълнителна информация може да бъде предоставена само по искане на Оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание.

Неотстраняването на нередовностите в срок може да доведе до прекратяване на производството по отношение на кандидата, до получаване на по-малък брой точки от проектното предложение или до редуциране на разходи в бюджета на проекта.

Оценителната комисия може по всяко време да проверява декларираните от кандидатите данни, както и да изисква разяснения относно документите, представени съгласно т. 24 от УК.

**ВАЖНО: Отстраняването на нередовностите в никакъв случай и при никакви обстоятелства не трябва да води до подобряване на качеството на проектните предложения.**

Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване на първоначалното проектно предложение и се предоставя писмено до Управляващия орган на ПМДРА.

Техническият процес, свързан с представянето на допълнителна информация/документи, е описан в Ръководството за потребителя за модул „Е-кандидатстване” в ИСУН.

**ВАЖНО:** При деклариране на неверни данни от страна на кандидатите, ще бъдат уведомявани органите на прокуратурата.

**ВАЖНО:** Кандидатът следва да проверява регулярно профила си в ИСУН.

## 25. Краен срок за подаване на проектните предложения

Проектните предложения по настоящата процедура се подават по изцяло електронен път чрез ИСУН на следния интернет адрес: <https://eumis2020.government.bg>

Крайният срок за подаване на проектни предложения за процедурата чрез подбор на проекти BG14MFPR001-1.008 „Защита на екологичното състояние на морската среда“, вид дейност 1.6.2. „Защита на екологичното състояние на морската среда” е с два срока за кандидатстване, както следва:

**Първи краен срок за подаване на проектни предложения:** 17:00 часа на ……... 2025 г. (60 дни от датата на обявяване на процедурата).

**Втори краен срок за подаване на проектни предложения:** 17:00 часа на ………2025 г. (60 дни от датата на обявяване на процедурата).

**ВАЖНО:** Един кандидат не може да участва с повече от едно проектно предложение[[5]](#footnote-5) в рамките на един прием. Един и същи правен субект може да участва като партньор в рамките на един прием в повече от едно проектно предложение, независимо дали е подал проектно предложение като кандидат.

Кандидатите могат да задават допълнителни въпроси и да искат разяснения във връзка с УК до 3 седмици преди крайния срок за подаване на проектни предложения. Допълнителни въпроси могат да се задават чрез ИСУН, модул „Електронно кандидатстване“, процедура **BG14MFPR001-1.008 „Защита на екологичното състояние на морската среда“.** Отговорите на въпросите на кандидатите се публикуват в ИСУН и на Единния информационен портал за обща информация за управлението на Европейските структурни и инвестиционни фондове – [www.eufunds.bg](http://www.eufunds.bg) не по-късно от 2 седмици преди определения краен срок за подаване на проектни предложения по процедурата.

Публикуваните отговори на въпроси задължително се вземат под внимание от страна на Управляващия орган на ПМДРА, Оценителната комисия по процедурата при оценката на проектните предложения и от кандидатите по процедурата.

Не могат да се дават разяснения, които съдържат становище относно качеството на конкретно проектно предложение. Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.

## 26. Адрес за подаване на проектните предложения/концепциите за проектни предложения

Проектните предложения по настоящата процедура се подават по изцяло електронен път чрез ИСУН на следния интернет адрес: [***https://eumis2020.government.bg***](https://eumis2020.government.bg).

## 27. Допълнителна информация

Съответствието с критериите за оценка на проекти се преценява към датата на подаване на проектното предложение съобразно приложените към него документи и декларираните данни.

### 27.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ

Ръководителят на УО на ПМДРА издава мотивирано решение, с което отказва предоставянето на безвъзмездна финансова помощ на всеки от кандидатите, включени в списъка на предложените за отхвърляне проектни предложения и основанията за отхвърлянето им в срок до 14 дни от одобрение на доклада на оценителната комисия, за което всеки кандидат се уведомява официално.

При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок (чл. 36, ал. 2 от ЗУСЕФСУ) подписан АДПБФП (предварително подготвеният АДПБФП ще бъде изпратен на одобрените кандидати чрез комуникация в ИСУН) и доказателства, че отговарят на изискванията за бенефициер, като представят необходимите документи.

С поканата ще бъдат изискани следните документи:

а) Административен договор за предоставяне на безвъзмездна финансова помощ по процедурата – попълнен по образец (Приложение № 8) във формат PDF и подписан с КЕП (Приложение № 21 - Инструкция за подписване на АДПБФП с електронен подпис) от лицето/лицата с право да представлява/т кандидата или от упълномощено лице и прикачен в ИСУН. В случаите, когато кандидатът се представлява заедно от няколко физически лица, административният договор се подписва от всяко от тях;

б) Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата съгласно Търговския регистър или регистър БУЛСТАТ – оригинал или копие, заверено от кандидата;

в) Заявление за профил за достъп на ръководител на бенефициента до ИСУН (Приложение № 15 към УИ) и/или Заявление за профил за достъп на упълномощени от бенефициента лица до ИСУН (Приложение № 16 към УИ) – подписано от лице с право да представлява кандидата. В случаите, когато бенефициентът се представлява заедно от няколко физически лица, заявлението се попълва и подписва от всички от тях.

г) Официален документ, удостоверяващ актуална банкова сметка на името на кандидата.

д) Декларация № 1 по чл. 25, ал. 2 от Закон за управление на средствата от Европейските фондове при споделено управление и чл. 7 от ПМС № 23 от 13.02.2023 г се попълва и подписва към датата на сключване на договора от всички лица с право да представляват кандидата (независимо от това дали заедно и/или поотделно, и/или по друг начин);

е) Приложение № 11 - Декларации към АДПБФП (Декларация за липса на промяна в обстоятелствата, декларирани при подаване на формуляра за кандидатстване; Декларация за липса на нередности, подписана от кандидата към датата на сключване на договора; Декларация за липса на конфликт на интереси, подписана от кандидата към датата на сключване на договора; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК, Декларация по чл. 139 от Регламент (ЕС, Евратом) 2024/2509, подписана от кандидата към датата на сключване на договора; Декларация по чл. 11 от Регламент (ЕС) № 2021/1139 на европейския парламент и на съвета от 7 юли 2021 година за Европейския фонд за морско дело рибарство и аквакултури, подписана от кандидата към датата на сключване на договора) – подписано от лице с право да представлява кандидата. В случаите, когато кандидатът се представлява само заедно от няколко физически лица, заявлението се попълва и подписва от всички от тях.

ж) Удостоверение от Националната агенция за приходите за липса на задължения на кандидат/ (издадено след датата на получаване на поканата за сключване на договор)

или

Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв.;

или

Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения;

Кандидатът следва да предостави един от документите по буква ж/ единствено в случаите, когато в резултат на извършена служебна проверка от страна на Управляващия орган на ПМДРА е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕФСУ и чл. 7 от ПМС № 23/2023 г. (за наличие на публични задължения по смисъла на чл. 162, ал. 2, т. 1 от ДОПК) и на Декларация, че кандидатът е запознат с условията за кандидатстване (за наличие на публични задължения по смисъла на чл. 162, ал. 2, т. 8 от ДОПК).

з) Удостоверение за липса на задължения към общината по седалището на УО и по седалището на кандидата (издадени не по-рано от 6 месеца преди датата на представянето им);

Управляващият орган на ПМДРА ще извършва проверка по служебен път за наличие на задължения към общината по седалище на УО на ПМДРА, както и към общината по седалище на кандидата само в случаите, когато тази община е Столична. В случаите когато в рамките на служебната проверка бъде установено наличието на задължение, кандидатите ще бъдат уведомени за това. За да удостовери погасяването на задължението кандидатът следва да представи Удостоверение за липса на задължения към Столична община.

От Удостоверенията по букви ж/ и з/ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв.

Кандидат, който видно от Удостоверенията по букви ж/ и з/ има задължения повече от 1 на сто от сумата на годишния общ оборот за последната приключена финансова година, но не повече от 50 000 лв. има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.

и) Свидетелство за съдимост на всички лица, представляващи кандидата и вписани в Търговския регистър, или определени като такива в учредителния акт, когато обстоятелството не подлежи на вписване, издадено не по-рано от 6 месеца преди датата на представянето му - оригинал или копие, заверено от кандидата (Документът няма да бъде изискван като прикачен документ, но съдимостта на кандидата **ще се установи служебно от УО на ПМДРА**);

Когато за някое от лицата свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

й) удостоверение от органите на Изпълнителна агенция „Главна инспекция по труда“ (издадени не по-рано от 1 месец преди датата на представянето им) за доказване липса на установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен, **ще се установи служебно от УО на ПМДРА.**

**ВАЖНО:** По желание кандидатът може да представи чрез ИСУН документите по букви „з“, „и“ и „й“. Когато тези документи не са прикачени от кандидата, УО на ПМДРА извършва служебно проверката.

Посочените документи от буква „а“ до „й“ се представят електронно чрез информационната система ИСУН.

**ВАЖНО:** УО на ПМДРА си запазва правото да изиска от кандидата гореизброените или допълнителни документи при необходимост.

**ВАЖНО:** С кандидатите, които не представят липсващите документи или представят документи, които не съответстват на изискванията, не се сключват административни договори за предоставяне на безвъзмездна финансова помощ и се издава мотивирано решение за отказ за предоставяне на безвъзмездна финансова помощ. На тяхно място ще бъдат поканени за договаряне съответния брой кандидати от резервния списък (в случай, че такъв е съставен), по поредността на класирането им до изчерпване на общия наличен бюджет по процедурата.

Когато при извършване на проверката по същество на представените от кандидатите документи при сключване на административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният брой кандидати от резервния списък (в случай че такъв е съставен), по поредността на класирането им, до изчерпване на общия наличен бюджет по процедурата.

Ако кандидат по одобрен за финансиране проект откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им в съответната категория предприятие, до изчерпване на наличния бюджет по процедурата.

Ръководителят на УО на ПМДРА взема мотивирано решение за отказ за предоставяне на безвъзмездна финансова помощ в следните случаи:

- за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;

- при несъгласие на кандидата да сключи административен договор за предоставяне на БФП;

- за проектни предложения, при които се предвижда финансиране в нарушение на чл. 4, ал. 4 от ЗУСЕФСУ;

- на кандидат, който не отговаря на изискванията за бенефициер или не е представил в срок доказателства за това;

- за проектни предложения, при които държавната помощ е недопустима или се надхвърлят прага на допустимата държавна помощ или установените в акт на ЕС прагове за минимална помощ.

Допълнителна информация:

Управляващият орган на ПМДРА запазва правото си в случай на необходимост да изисква от кандидата допълнителна информация/документи.

Управляващият орган на ПМДРА не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията от УО на ПМДРА.

Всеки кандидат може да подаде до Ръководителя на УО на ПМДРА сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПМДРА и/или от кандидатите на безвъзмездна финансова помощ по ПМДРА, които при изпълнение на договор, сключен по проект финансиран от Европейския фонд за морско дело рибарство и аквакултури, предоставят невярна и /или подвеждаща информация за вписване в регистъра и проверка.

## 28. Приложения към Условията за кандидатстване:

**Приложение № 2** Декларации към условията за кандидатстване (Декларация по чл. 25, ал. 2 от Закона за управление на средствата от Европейските фондове при споделено управление и чл. 7 от ПМС № 23/23 г.; Декларация, че кандидатът е запознат с условията за кандидатстване и условията за изпълнение; Декларация за съгласие данните на кандидата да бъдат предоставени от НАП на УО по служебен път; Декларация за съгласие данните на кандидата да бъдат предоставени на НСИ по служебен път; Декларация за липса на нередност; Декларация за липса на конфликт на интереси по смисъла на чл. 61, параграф 3 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза; Декларация за свързаност по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа (ЗППЦК); Декларация по чл. 139 от Регламент (ЕС, Евратом) 2024/2509 за финансовите правила, приложими за общия бюджет на Съюза; Декларация по чл. 11, параграф 6 от Регламент (ЕС) № 2021/1139 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури; Декларация за наличие на административен и оперативен капацитет; Декларация за наличие на финансов ресурс).

**Приложение № 3** Ръководството за потребителя за модул „Е-кандидатстване” в ИСУН;

**Приложение № 4** Критерии и методология за оценка на проектните предложения;

**Приложение № 6** Използвани съкращения и основни дефиниции.

**Приложение № 7** Справка за процедури за избор на изпълнител и начина за определяне на прогнозните стойности

1. На етапа на оценка на заявлението за кандидатстване, съответствието на проекта с Хартата следва да се разбира като липса на противоречие между условията на проекта и изискванията на Хартата или като неутралност на тези изисквания по отношение на обхвата и съдържанието на проекта. [↑](#footnote-ref-1)
2. На етапа на оценка на заявлението за кандидатстване, съответствието на проекта с посочената конвенция следва да се разбира като липса на противоречие между условията на проекта и изискванията на КПХУ или като неутралност на тези изисквания по отношение на обхвата и съдържанието на проекта. [↑](#footnote-ref-2)
3. https://parliament.bg/pub/ECD/5557971\_BG\_ACT\_part1\_v2.pdf [↑](#footnote-ref-3)
4. Определение за „дребномащабен крайбрежен риболов“ е посочено в чл. 2, т. 14 от РЕГЛАМЕНТ (ЕС) 2021/1139 НА ЕВРОПЕЙСКИЯ ПАРЛАМЕНТ И НА СЪВЕТА от 7 юли 2021 година за създаване на Европейския фонд за морско дело, рибарство [↑](#footnote-ref-4)
5. В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени. [↑](#footnote-ref-5)